text:
Kurd Amyu sha ni a maumwi Mausa grai kaba ai ni raitim Iraq, Iran, Syria, Turkey mungdan ni hta chyam bra nga ai amyu sha ni rai nga ai. Kurd Amyu sha ni Mungdan lu hkra rawt Malan gasat ai lam hta Amyu shayi ni hpe ahkyak ai magam bungli hte shawnglam majan pa hkan woi awn ai ningbaw shara ni du hkra shara jaw ai hte maren 2014 ning kaw na Kurd amyu sha rawt malan bungli hta Amyu Shayi Majan Kasat ai hpyen dap, Hpyen hpung ni law law byin pru wa sai hte, Majan kasat ai amyu shayi dinggai mahkawn ni gaw hpyen wa rim la hkrum, roi rip hkrum na malai, majan kasat let ap nawng na ngu hkam la ai hpyen num ni grai law ai lam sawk sagawn chye lu ai. Ndai Kurdish Women Fighters ni a magrau grang ai lam hte awng padang lam law law hpe sinna mungdan kaba ni kaw na ram ram shakawn shagrau ai hkrum ma ai. Kurdish Amyu Rawt Malan Hpung ni hpe Turkey, Iraq, Syria Mungdan Asuya ni kaw nna majan kaba hpaw, Chemical weapons ni du hkra lang nhtawm kasat shamyit nga ai raitim asum njaw ai sha Kurdistan Mungdan byin wa hkra shakut nga ai amyu sha ni rai nga ma ai.
Anhte Jinghpaw WP law malawng gaw Muslim Arab nga yang tinang hte nseng ai zawn tawn kau chye ma ai, hpami rai rai rawt malan nga ai anhte WP amyu shayi ni mung ndai Kurdish Women Fighters ni a kaja ai kasi kamang ni hpe hti hkaja nhtawm Wunpawng Amyu sha ni a rawt malan majan hta n-gun kaba byin wa mai nga ai.


c: text/html

text:
1. Kawa Aung san wa galaw da ai panglung ga sadi Myen = ehnic ahkaw ahkang hpe lu shatup na kun?
2. JWP mungdan a nhprang sutrai hte bawnging lam hte seng nna hparan lu na kun? Crony company ni galaw nga ai lung seng nhkrun hte CPI galaw taw nga ai Myitsone hka madim, Hugawngpa na Yuzana company eka 200000 zing madu sha ai ni hpe jahkring lu na kun?
3. Jwp amyu sha ni hpe shinggyim ahkaw ahkang laja lana roi hkrum taw nga ai, IDPs, myu shayi ni hpe roi sat kau ya ai, mara kata JWP myu sha ni hpe Myen sawa hpyenla ni rim zingri sat kau hkrum ai, ndai ni hpe HUMAN RIGHTS NOBLE PRIZE WINNER Aung San Su Kyi lu hparan na kun?
Ndai gasan kaba 3 gaw JWP amyu sha ni hta ya ten hta ahkyak dik hparan ra ai re.
Dai majaw manam hte nta madu gaw tinang a kun dinghku nta masha hpe kadai grau tsawra myit nga na kun? Pu gang sin machyi na gaw kadai re kun? Daini anhte JPW amyu sha ni lang hte lang prat hku nna jasam wa roi sha hkrum tim myit machyi nchye ai masa de du wa chye ngabai. JP ga malai " SHI GAW ROI AI SHE NNGAI I?NGAI GAW PYAW SHE pYAW" Nga ai ga malai hpe myit dum ga.
Tsun mayu ai gaw Aung San Su Kyi party kaw nna anhte JPW ni hkrum sha taw nga ai tsinyam hte seng nna ga hkum mi mung makawp maga, manghkang hparan na matu ntsun shalawm ai. Lu ma nlu hparan jaw na re. Dai majaw shi mung bahkam nhkam gwi ai re.
JWP amyu sha ni lu ra ai lam gaw tinang a madu mungdaw mungdan hpe
1. Madu lu ai ahkaw ahkang
2. Uphkang hparan lu ai ahkaw ahkang
3.Ahku hkan se ni hpe tinang mungdaw asuya hta lu nna, lu la ai ahkun gumhpraw hpe tinang mungdan hpe hpaji, hkamja lam, sut masa lam bawngring galu kaba wa hkra jai lang lu ai ahkaw ahkang lu ra ai. Shaloi she jet ai rawt kalu kaba bawngring lam hpe lu la na re.
Ndai lam ni hpe ntsun gwi ai, n'gwi tang shawn ai party hpe nmai madi shadaw na re.
Myen party gaw , ndai lam ni hpe lit la gwi n nre. Asan sha re. Myen gaw JPW nre majaw. JPW party gaw JPW a lam hpe jahta hparan na re.
1. Madu lu ai ahkaw ahkang
2. Uphkang hparan lu ai ahkaw ahkang
3.Ahku hkan se ni hpe tinang mungdaw asuya hta lu nna, lu la ai ahkun gumhpraw hpe tinang mungdan hpe hpaji, hkamja lam, sut masa lam bawngring galu kaba wa hkra jai lang lu ai ahkaw ahkang lu ra ai. Shaloi she jet ai rawt kalu kaba bawngring lam hpe lu la na re.
Ndai lam ni hpe ntsun gwi ai, n'gwi tang shawn ai party hpe nmai madi shadaw na re.
Myen party gaw , ndai lam ni hpe lit la gwi n nre. Asan sha re. Myen gaw JPW nre majaw. JPW party gaw JPW a lam hpe jahta hparan na re.

robotstxt: allowed

filter: keep


text:
时间:2016-08-14 23:10:09 来源:德宏团结报
Ka ai:Myi Tung Htang Lat
Tsam marai rong ai myitsu kaba tai u,
Sari hpe nan nong makop ra ai lu.
Sari yom ai shagrit shanyem hkum shalo,
Share shagan ai lailen she lo shapro.
Mahku mara myit majoi nau hkum madun,
Mana nka tinang nan chye tam gun.
Nhkru n-gaja lailen koi gam ra,
Sari sadang akyu nang hta hpring jat wa.
Nsen ja nna dara dang ai hkum shadu,
Masa dang ai wa she kam ging ai myitsu.
Gamung dup yang ga shong hkum shaga,
Jahtum daju jum masa gaba jahkrat na.
Lam magup gun hpai majen chye ai salang,
Kam ging sari sadang kop ai myitsu go nang.


text:
jawngma ni a matu maning kalang shagawp ngut chyalu re hpe, daining
mung bai hpyi pru wa ai majaw, sumla ni bang jahtuk nna kalang bai
nnan sing shatai nhtawm shagun jaw dat ai.
Mangai ta du sai re majaw, kaga ni mung lagawn shabran marit
shamai chyai lu na matu garan kachyan dat ai re.
Buga mungsha, hpyen yen tsinyam masha, nlung nnan sha poi mung n
nga, garen gari hte nga pra ai ni yawng a matu myit dum let, ndai
Florida ma shalet jawngma ni a hkaili ga shagawp hpe akyu hpyi ga hku
sawn la, htai la, hkam la shajang ga ngu nna mung saw kahtap dat
nngai.Vegetables Poems


text:
Iraq mungdan kata matut manoi byin nga ai gasat gala majan a majaw jam jau hkrum sha nga ai mung chying sha ni hpe makawp maga ya lam galaw ya na matu Wa Sarabyin Francis lajin dat nga ai. Grau nna laja lana gasat gala lam byin nga ai Mosul mare hta chyat rawng nga ai mung chying sha ni a matu akyu hpyi ya ai lam Wa Sarabyin galaw lai wa ai.
Amerian hpyen hpung ni kaw nna nbungli bawm ni jahkrat garum ya ai hte Iraq hpyen la ni kaw nna, Iraq mungdan a nambat lahkawng kaba dik mare rai nga ai Mosul mare hta shara la nga ai IS Islamist hpyen hpung ni hpe gasat shamyit ai lam galaw nga ai rai nga ai. Nbungli kaw nna bawm ni nhtum nni jahkrat bun ai majaw mung chying sha ni marai (200) jan si hkrum lai wa ma ai re nga ai. Ndai shiga ni a majaw lai wa sai bat masum ya shani, San Peter pa kaba hta Angelus ahkyu hpyi na matu du hpawng nga ai shawa hpawng hpe mungga shaga ngut ai hpang, Iraq mung chying sha ni a matu lajin ai lam Wa Sarabyin galaw dat ai rai nga ai.
Iraq mungdan majan a majaw jam jau hkrum sha nga ai tsin yam hkrum masha ni a matu myit hta grai hkra machyi myit npyaw nga ai lam Wa Sarabyin Francis tsun shapraw let, majan lapran matep hkrum nga ai Iraq mung chying sha ni hpe makawp maga ya lu na matu galaw lu ai lam yawng hpe n byin nmai hkyak hkyak galaw ya ga nga nna Wa Sarabyin tsun lajin lam galaw dat nga ai lam Vatican radio kaw nna shana dat ma ai.
Source: Vatican Radio
Editor and Publisher by - Joseph La Nan @ RVA


text:
Yahte tup Laiza Ginjaw Ginra na Manau Shadung hta Baren sumla bang da ai hte seng nna, garu lai wa sai hpe 13.4.2012,5:00AM hta Nawku Hpung shagu na Hpung woi ni hte Hpungtau ni, mara raw kyu hpyi ai; daini du hkra majan gasat garum nga ai KK a chyeju shakawn ai hte, Baren sumla kaw lata jawm mara nhtawm, langai hpang langai Madu Yesu a mying ningsang hte akyu hpyi majai kau sai majaw anhte Wunli rawt jat wa na saga ai lam kabu gara "Ginjaw Salum" ngu, labau shang Ga shagawp gawp dat sai yaw. Majan shiga grai kahtet ai rai tim, anhte dang nga ai lam kyu hpyi mahtai grai lu nga ai. Aja awa kyu matut hpyi nga ga yaw. Bus jawn let raitim, hkarang leng jawn let rai tim......
JIC++++REad More+++click full


text:
Feb 4, 2012 (buga hte aten bung hkra) hta Salt Lake City, Utah, USA kaw shanu nga ai Chyurum Jinghpaw Wunpawng Myu Sha ni 51 ning hpring Rawt Malan ninghtoi hpe kabu gara myit rawt ai hte masat masa galaw la lu sai. Ndai lamang hta Hkang, Karen, Kaya, Mon, Yakhaing hte Myen amyu sha bawsang ni mung wu wu di di shanglawm lai wa sai hpe chye lu ai.
Taxes,Florida,Washington DC,Pennsylvania, Mungdaw hkan mung Masat masa lamang hpe galaw ai lam chye lu ga ai,
Shiga jaw ai:Sinpraw
More pictures+++click++on


text: Hkawp myit rum manang ni,angwi apyaw sha awng dang ai hte hkying hkum 24 lusha gam akyu hpyi hkamla lu saga ai.KK a Chyeju hpe shakawn nga ga ai. Tai ni gaw, Kachin hpe kade hkrit ai i? nga yang, n dang hti hkra law la ai shanhte a kaknak hte sha n-gun n lu dum nna, n mu lu ai arai nkai laknak ni hpe du hkra jai lang, Hpungki nga mi nga ni a n-gup(Myenmung e Hpungki sen 8 nga malu ai da) hpe shani shagu hkying hkum 24 nsen n zim, matut manoi aming ana hte garu shangun rai, Mungdan ting a n-gun hte she shakri taw nga ma ai re da. N dang di lu ai hpa mung n nga ai, Madu Yesu a myingningsang hte kyu hpyi shapoi kau ya shaga ai. Myitrum ni mung hpyi dum na sai ngu, kam ai.Daini na Ga shagawp gaw, shawnglam de majen let, makau grup-yin hpe yu nna, kraw kata na hkam sha gazawt pru wa ai; Ga shagawp, "Hkungran Poi " rai sai oi.


text:
Nahpaw Kaw Mai gaw, Slg. Nahpaw Tu hte Hpm. Hpaudaw Kaw yan a kasha rai nhtawm, March 19,1937 hta, Nahpaw bum e shangai wa sai. Jawng lung ten hta, Nahpaw bum kaw tsang (I) du hkra, Manhkring kaw tsang (IV) du hkra matut lung la ai. Lapran tsang hte Lahta tsang hpe Yangung, Union Baptist Hight School kaw, 1954 – 1959 lapran sa lung nhtawm, 1959 ning e, tsang 10 (B) hte awng la sai. Dai hpang, BSC (Kan bau hpaji sharin ai collage jawng) laning mi lung la nna, laika dip jak jum ai kan bau hpaji hpe awng la sai.
November 12,1960 hta, Sara kaba Maran Brang Seng hte hkungran nhtawm, 1963 hta, Sara kaba Maran Brang Seng Myu tsaw dap de lahkan shang mat wa ai hpang, Myen asuya e, hkyuk htawng sharawng da ai mung hkrum sha sai raitim, ningrum ningtau wa a ntsa myit n daw ai sha, 1967, June hta, kasha alat Seng Gu hpe dun nna, nam de shang nang mat wa sai re.
1978 hta, KIO Amyu Shayi Hpung nnan hpaw hpang wa ai kaw na 2007 du hkra, Amyu Shayi Ningbaw tai let shakut shaja lai wa sai. Ningbaw kaba Brang Seng Mungsang Mungmasa hte Maigan hkrun lam hkawm sa ai shaloi mung, hkan shingdep shingtau lawm ai majaw, Maigan mungdan (10) daram mung du hkawm yu sai rai lu ai.
1992 September, October lapran galaw ai (8) lang na Wunpawng Mungdan Shanglawt Ginjaw Komiti Hkrum Ra Zuphpawng hta, Amyu Shayi kaw na shawng nnan Ginjaw salang tai wa ai gaw, si ten du hkra rai nu ai.


text:
Ngai Agyi Lasang La re. Asak (59) rai ni ai. Nye gainu jan gaw Ndau Kaw re. Kasha (7) lu ga ai. Shawng de Sammung e nga ga ai. Waingmaw Ginwang de bu htawt wa ai re.
Sammung e, Myutsaw Shanglawt Army Hpyenla (10) ning jan galaw lai wa sai. Hkumdek masat A. 11854 re. Ndai ga de du nna, annu wa ni yi sun hkauna galaw sha nga yang, majan kalang bai byin wa maw ai majaw, Mungshawa Hpyenla bai galaw ra mat nngai.
Ya ngai ndai zawn hkumhkrang hta ra rawng gawngkya mat ai gaw, 2011, October (13) ya shani, Lung Zep Kawng gasat poi hta Myen asuya hpyen ni gap bun ai; (Chemical) Lashi pala bom nsa a majaw re. Anhte Lung Zep Kawng sin ai dap kung gaw, Bansau Kung (5) ni rai ga ai. Anhte a Shawnglam hpa-awn gaw, Du Kaba Maran La Tsaw wa re. Myen hpyen hpung ni gaw marai hkyingmi daram rai ma ai. Anhte gaw marai (180) sha re.
Shanhte a Katsu hpyen dap kaw na (120mm) hte aging gap bun mi ai. Hpyenla law law mung si hkam ma ai. Dai shani sinat kaji kaba gap bun ai hta (Chemical) lashi gung pala mung gap bun ma ai. Nye a lalam (4) daram kaw sha wa hkrat ai re. Nye manang wa gaw bom wanhkut garai n bra yang, lu hprawng mat ai. Ngai wanhkut achyang ni marawp hkrup kau ai. Nye a hkumhkrang lagaw lata hkan, wan hkru hkang nma kaba ni kap mat ai. Ngai garai n malap mat yang, dai lashi pala myawksi baw gaw magri re hpe mu kau dat nngai.
Hkringmi na lapran ngai baw sin wa ai; Myiman ting kang kahtet wa ai; madawn wa ai. Loi mi grau na wa ai shaloi, na lahpang wa ai; mayu yuhkrawng kahtet machyi wa ai; Myi n mu mat ai hte kan chyabung hkintit wa ai. Wa ni machyi wa ai. Sinda ting manat ginjup kau ya ai zawn nga wa ai hpang, ngai malap mat nngai.
Alenbum hpyendap tsirung, Woichyai Mungshawa tsirung, Mangshi tsirung ni rawng sai. Bumtsi ni mari lu ai. Ya du hkra lam n lu hkawm ai. Dung ai kaw na ngai hkrai n lu rawt ai; gari gawa rai nngai. Sumru n mai ai. Majan poi na lam ni bai nhtang sumru jang baw grai machyi wa ai. Ya du hkra ga yet sha mai shaga mat ai. Yup n pyaw ai. Ya du hkra myiman grai naw kahtet kang ai majaw, shani shana nye a gainu jan kum gyin galep la nna ayan kaba ya nga ai. Shaloi loimi nga pyaw ai. Sinda ndai manat ginjup da ai zawn nga hkamsha yak la ai majaw, asak 5-6 ning matut nga lu na zawn n ngu mat ni ai. Ndai zawn byin ai laning mi shata 4 rai sai. Ma ni Miwa ga hkan gunjang jang nna, ngai Kawa hpe tsi lajang bau maka da mi ai. Annu wa ni Woi Chyai Hpyen-yen dabang e nga ga ai. Ya du hkra asak hkrung lu ai gaw, Karai Kasang a chyeju san san sha re law. Ngai ndai zawn byin mat nna, Shawnglam de n lu sa mat ai majaw, maroi nni masin nsi la nngai.
Shanglawt Tsing


text:
“Manau Shadung” ngu ai gaw, Jinghpaw Wunpawng Htunghking hta ahkyak dik ai masat kumla kaba rai nga ai. Ndai htunghking masat kumla hpe manau nau ai lai hte kapyawn nna manu shadan shareng hkungga akyu jashawn ga ai. Shinggyim masha myu baw shagu gaw, htunghking hpra hpra lu shajang ai. Shingra masa hku byin pru wa ai wuhpung wuhpawng langai shing n rai, amyu sha langai a ngang grin lam, tsawm htap lam, shada kanawn mazum mahkri shawn nga pra lam ni gaw, dai wuhpung wuhpawng shing n rai, dai amyu sha ni a htunghking rai nga ai. Htunghking bung jang, tsun shaga ai ga mi n bung tim, amyu langai rai nga sai. Wuhpung langai hku kahkyin gumdin let makawp maga nga pra hkrat wa sai ni rai nga ai.
Jinghpaw Wunpawng sha ni a Manau Htunghking gaw, moi prat na jiwa ni Madai Nat hpe jaw jau ai lai kaw na lu la sai. Ya daini ten hta Madai Nat hpe n jaw jau saga ai. Htunghking manau san san hku sha matut hkan sa ga ai. Yehowa Karai Kasang hpe hkap la kamsham saga ai majaw, “ANHTE A AWNG PADANG YEHOWA KARAI KASANG” rai nga sai.
Raitim, ya ten Jinghpaw Wunpawng buga shara nkau mi hta, htunghking hte nhtan shai ai kumla hkan wa ai hpe mu lu ai. Dai gaw Manau Shadung hpe lapu baren a shingma dinghkung ntsa e jung nna gaw sharawt da ai lam rai nga ai. Htunghking ngu ai gaw, hkrang chyasi n rai; rawt jat galai shai wa ra ai lam rai tim, baren chyawm gaw Satan hte seng ai kumla rai nga ai. Dai majaw, baren shingma hta manau shadung jung ai lai gaw, jiwa ni a hkringhtawng n re sha, Satan a hkringhtawng, “Na ai kumla” “Unlucky Sign” rai nga ai.
Manau Shadung hpe baren shingma hta jung tawn nna, lera wora lachyum hpyan shajaw la ai mung, amyu sha ni hpe lam shadam ai lam san san, ga baw shatut nna galaw sha ai lam san san sha rai nga ai. Chyum Laika hta Mawshe pyi Israela amyu ni azi yu na matu magri lapu sharawt ai (Bu Hkawm 21:4-9) nga nna anhte a htunghking hte hpa n seng ai lam ni tsun gang shalawm wa ai. Jinghpaw maumwi hta Hkrai Naw yan Hkrai Gam gaw, shan a kawa hpe hkan tam yang, baren numraw hpe mu hkrup ai lam tsun shakap la ai. Jinghpaw num ni a soi palawng gaw, lapu sep, baren sep re; num nnan shalai yang, baren sing manam ai majaw, kumbang nhpang hku shalai yang she baren sing hkoi ai, nga nna hkai tsun ai maumwi ni hpe la kap la ai.
Maumwi gaw mabyin lam lama ma kaw na pru wa ai. Htunghking mung maumwi kaw na byin pru wa ai re. Raitim, manau shadung byin pru wa ai maumwi hta baren a lam n rawng ai. Madai Nat hpe jaw jau ai lam sha rawng nga ai. Ji nat jaw jau ai lai hpe tawn kau nna she Hkristan ni tai nga saga ai. Manau nau ai lai hpe amyu a htunghking hku hkan sa na hta jan nna, ji wa ni pyi n galaw ai Satan baren hpe n mai la bang sai. Karai Kasang Yehowa hta manoi manat let, amyu a htunghking hku sha hkan sa mai ga ai. Baren maka lang ai shara mung shi hte shi nga nga ai. Lawnghpau palawng ni gaw, baren maka kade lung ai ngu ai hta hkan nna she manu shareng la nga ai. Dai baren maka ni gaw, Miwa ni a lata hpaji hte htunghking maka ni she rai nga ai.
Mungkan hta amyu mungdan shagu gaw, tinang amyu, tinang mungdan a masat dawnghkawn, masat kumla u, masat nampan, amyu sha mahkawn ni san da ai lam nga shajang ai. Jinghpaw Wunpawng sha ni hku nna, amyu sha masat shing n rai, mungdan dawnghkawn lu saga ai. Amyu sha mahkawn “National Anthem” mung lu saga ai. Htunghking masat hku nna gaw, Manau Shadung rai nga ai. Sinwa U hpe amyu sha masat u ngu myit hkrum da ai lam nga sai. Jinghpaw Wunpawng buga shara nkau mi hta baren shingma e Manau Shadung jung da nga ma ai majaw, buga mungshawa hkra lep kanu kawa ni law law wa, myit n pyaw n ngawn hkam sha shajang nga ma ai.
“Baren” gaw Miwa ni a htunghking kumla she rai malu ai. Baren sumla n lang tim pyi, anhte a mungdan gaw, Miwa ni e krawk sha ma wa nga sai. Dai majaw daini anhte hkrum sha nga ai tsinyam lam ni law law mung, anhte n dum n shai n myit hkawn lu ai hku nna Karai Kasang hpe shut kau ai lam ni nga sai ngu myit dum sumru yu mai nga ai. Baren shingma ntsa e Manau Shadung jung ai lailen hpe grai jaw dum, hkrak dum, htuk dum ai ni law law wa, sung sung myit bai awai yu ra nga ai. Byin mai yang, jung kau rau sai Manau Shadung ni a npawt na baren sumla ni hpe lawan run kau, hpya kau, jasan jaseng kyu hpyi kau nhtawm, htunghking jet ai Manau Shadung hpe mahtang bai gaw sharawt la ging nga ga ai.
Ndai prat hta Miwa mung na kommyunit Jinghposu ni, India mungdan, Arunachal mungdaw na Bukda Singphaw ni hte Jinghpaw mung Uma buga na Hkristan Jinghpaw Wunpawng sha ni yawng gaw, htunghking manau hku sha galaw nga ga ai. American mung na Jinghpaw ni, Thai mung na Jinghpaw ni mung htunghking manau law law lang galaw sai hpe chye lu ai. Miwa mung, Saphkung mungdaw na Jinghposu la wangan marai manga gaw, htaw Majoi Shingra ga, Qinghai hka nawng makau, Jan Shata bum nga ai shara e htunghking manau sa manau kau da yu sai lam hpe mung na lu ai. Dai daram wa mungkan jut shagu htunghking manau hpe hkan nau shachyam wa tim, gara kaw mung baren sumla n lawm ai. Ji wa ni a hkringhtawng maka jet, tsawm htap wunli lu ai Manau Shadung hku sha galaw lang ai hpe chye lu ga ai.
Shiga na lu ai hte maren nga yang, Japan Mungdan du nga ai Jinghpaw Wunpawng sha ni mung htunghking manau kaba galaw na hkyen nga sai hpe na lu ai. Japan mungdan na Manau Shadung hpe baren shingma hta n jung hkrup na matu tau sadi jaw mayu ai. Amyu sha ni hpe awu asin Satan kumla hte n shayuk kau ga. American ni zawn Shata ga de chye lung wa dam yang mung, Shata ga e Manau Shadung wa jung na chyalu sha rai ga ai. Galoi mi jung jung, ganang mi jung jung, Jinghpaw Wunpawng sha ni a Htunghking Manau Shadung hpe baren dinghkung hta jung ai gaw, shut nan shut sai hpe dum shai myit malai shading sharai la ra ai lam rai nga ai.
Htunghking hpe lasap nna, amyu sha ni hpe lam n mai shadam kau ga ai. Manau Shadung hpe baren shingma e shawng jung hpang sai. Kade n na yang, Manau Shadung ntsa e hkanghkyi lung dung ai hku pyi bai sawn shapraw galaw shachyaw wa na hpe shingran yu nna tsang makran hpa rai nga ai. Htunghking hpe mawn sumli jat ai lam n re sha, amyu hpe lam shadam ai maga she rai nga ai. Jiwoi jiwa ni a hkringhtawng maka hpe jahten shaprai ai lam gaw yubak dingnye lam rai nga ai. Dingnye ngu ai hkrat wa jang, n hpru n mai ai Satan a lamik kumla amyu myu mung dawng pru wa chye ai. Daini hkrum sha nga ai tsinyam ni hpe sawn shakru yu let, anhte a shut hpyit mara tawngban ra ga ai. Yehowa Karai Kasang hta kaga, anhte a matu awng padang lam kaga n nga sai. (Matut hti ga)
Bum Kawyeng


text:
Hpa Dik Htum Wireless Hard Drive
Hpa Dik Htum Wireless Hard Drive
“American data storage campany”
langai rai nga ai Seagate Technology kaw na 2015 ning kaw e Seagate Seven ngu ai 7mm sha nga ai, hpai hkawm mai ai(portable) wireless external hard disk hpe shapraw dat sai re.
Company kaw nna gaw Mungkan hta hpa dik htum ngu nna tsun da nna, data ni hpe zing da na matu 500GB shang na re, bai nna shi hte gadgets hpe matut na matu gaw USB 3.0 rai na re.
Ndai hpe gaw hpai bang hkawm na mung sumbu shara grai la na n re ai. manu(price) gaw USD 100 daram hte 2015 january kaw nna mai
mari lu sana re.
CES(Consumer Electronics Show) ngu ai Las Vegas Convention Center, Las Vegas,Nevada, U.S kaw Consumer Electrnics Association kaw nna shaning shagu woi awn galaw ai mungkan ting kaw nna Technology Trade show hpe 2015 January kaw galaw lai wa sai re. Dai kaw e sa du madun ai company law law kaw nna, nkau mi hpe shaw madun dat ga ai.
Japan Electronic company rai nga ai Toshiba a latest creation rai nga ai
Geishas ngu ai Jak masha(robot) hpe shaw madun sai re. Ndai jak masha gaw
masha ajet zawn kraw masin salum hte alum ala, matut mahkai lu ai lam
hpe mu lu ai.
Phone ni hpe wireless technology hte wan n-gun mai jahpring sai.
Energous CEO Michael Leabman gaw WattUp technology hpe hkrang shala dan taw nga ai.
Sumla kaw mu lu ai phone gaw WattUp System hte wireless(wan sumri n lawm ai sha) n-gun jahpring taw nga ai.
Spider dress
wearable technology nga ai. Ndai gaw hkum hkrang hpum wa yang, hkum hkrang na sau ni hpe shayawm ya na matu re.
Netatmo
Smart security camera re. Ndai camera hpe tinang na smart phone hte matut mahkai mai tawn da ai baw re.


text:
时间:2016-08-31 10:07:29 来源:《wunpong》
TSO BRANG HPANG DE
Doshi Yong Htang
Brang nang hkon hpe tso ai rai yang,
Jiwoi mungdan hpe shong tso u,
Hkikhkam ai jiwoi mungdan,
Lamu ga dam lada,
Amyu bosang lo to nga,
Prat ningnan hpo zinghka wa...
Brang nang hkon hpe tso ai rai yang,
Wunpong buga hpe shong tso u,
Anhte a buga, tsit lali pyo dam ginra,
Ja lungseng ni mung hpring tsup nga,
Wunpong sha ni share shagan yong tai,
Mungkan pinra hta kunggat zet let wa mai...
Brang nang hkon hpe tso ai rai yang,
Myu hpe shong tso u,
Myu a htunghking tsom htap nga ai yu du,
Myu a laili laika grin nga lu ai chyu mu,
Myu a htunghking dagro lu,
Shakut sa lam hta nsi mu,
Myit ai bandung du jang she...
Brang nang hkon hpe tso ai rai yang,
Hpa-ji laika hpe shong tso u,
Myu a laika anhte yong chye ra sai,
Kaga hpa-ji chye la lu tim grau mai,
Ja chyai ginra dakkasu jong de mung du,
Laili laika hpa-ji hparat hkum tsup lu ai hpang she...
Brang nang hkon hpe tso ai rai yang,
Myiman tsom ai hpe hkum yu,
Shing-yan htap ai hpe sha hkum ngu,
Hpa-ji lam hta shong yu yu,
Atsam marai she grau ai lu,
Sari sadang hkon hpe la u ngu...
Goi, brang!
Amyit masin su, yi-ngam lu, nsi mu.
Lakung lama gu ai brang hpe yo,
Hkon prat tup tsora dik nga na, kam nga u!
Tsora let:
Myit dik ai hkon
《Wunpong》hkumhpa laika go 1981 ning shata 8 pro 1 ya shani shalat hpang ai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shapro ga ai, daining du yang 133 lang shapro lai wa sai.
《Wunpong》hkumhpa laika buk hta: Sumrai, ga shagop, kum yai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
2013 ning YJH Ramma Music Sharin hpawng
Mahkawn shakawn ai Nawku hpung (Singing Church) langai byin tai wa na matu myit makun, n-gun da ting let asak kaji kaba n nga, shaning shagu music hpaji sharin jahpat ai lam hpe buga hpung kaw nna lit la galaw nga ai.
(16) lang na YJH ramma music sharin dabang hpe July 1, 2013 5:00 PM hta YJH gawknu kata jawngma (113) wu wu di di hpaw hpang dat lu sai. Hpawng hpaw mungga hpe, KBC a Music Komiti a lithkam Hpa-awn rai nga ai Rev. Mangkyi Hkawng Lum kaw nna sa du hkaw tsun lai wa sai hpe mu lu ai.
“ Karai Kasang a amyu ngu ai Israela masha ni, Karai Kasang lata la hkrum ai ni lam shagu hta mahkawn shakawn lai wa ai. Ehpesu masha ni music hpe atang shala, ahkyak n la wa ai, n galaw tim n ra ai ngu ai (minor) langai hku sha hkam la wa ai. Dai majaw kasa Paw Lu shadum ai. Karai Kasang hkye la ai Israela amyu masha ni lam shagu hta mahkawn shakawn let asak hkrung ma ai.
- Majan dang ai ten
- Majan Rawt na ten,
- Magam bungli kaji kaba galaw ai ten
Majan hkrun-lam law law hta, yawng a shawng kaw mahkawn shakawn ai choir hpung ni nga ai. Kalang mi na majan hta, n-gun kaba hte hpyen ni a wang da ai hkrum ai. Shaloi mahkawn shakawn ai hpung ni shawng de shara la let, hpyen ni nga ai shara de sit sa wa ma ai. Kalang ta hpyen ni myi gale nna shanhte shada da gasat hkat ai hte si htum ma ai.
- Wuhpung wuhpawng (social) lam hta music hpe lang ai.
- Mungdan Uphkang ai hta music hpe jai lang ai.
- Yawn hkyen ai ten
- Ban sa ai ten ni hta jai lang ai. Ndai zawn Israela masha ni hpe gaw, shanhte a sak hkrung lam dingyang yungwi hpe jai lang nna Karai Kasang hpe shakawn kungdawn wa ai hpe mu lu ai.
Daini anhte KBC ni Karai Kasang hpe nawku mahkawn shakawn ai hta hkam la ai lam, mu mada ai lam ni grai naw nem nga ai hpe mu lu ai. Grai naw shading sharai la ra ai hpe mu lu ai. Ga shadawn_ Karai Kasang hpe mahkawn shakawn ai hta, ndai Chyum Laika buk hpe ga hta kabai tawn ai hte bung nga ai.
Daini anhte mahkawn n hkawn ga ai, choir n mahkawn ga ai nga ni n lawm na re. Rai tim, ga san langai mi nga ai. “Daini ngai shakawn kungdawn ai mahkawn_Karai Kasang kaw gaw hkrang nga ai kun? ngu ai hpe myit dum ra nga ai. Masha a man e mahkawn dan ai, Performace galaw ai hku sha n mai mahkawn nga ai. Karai Kasang a man e hkrang hkra myit masin kraw lawang kaw nna shakawn chye ai shani gaw, mau hpa shaman chyeju lu la na re.
Anhte a sak hkrung lam gaw “Living through Music” rai ra nga ai. Karai Kasang grai ra sharawng ai ndai music hpe anhte atang shala n mai galaw nga ai”_nga nna music sharin hkam la na jawngma ni hpe n-gun jaw shatsam ya wa sai hpe chye lu ai.
Hkahku


text:
08/09/2014
PHOTOSHOP CS6
NDAI KAW NA LA GA
Na a ma tu JINGHPAW MA
NDAI KAW NA LA GA
Na a ma tu JINGHPAW MA
28/10/2013
JetClean
Ndai software gaw ti nang a' computer kaw na file / RAM ni hpe refresh galaw ya/jasan jaseng ya ai software rai nga ai.Shi hpe lang na ti nang a' computer hpe Fix ma galaw mai i nga ai shi hpe lang ma grai n yak ai.
na a matu jinghpaw ma
19/08/2013
FLODER HIGHLIGHT 2.4
Ndai gaw tinang a computer na floder ni hpe colour ni hte matsing da mai ai software re nga ai. Gara hku lang na ma kata kaw madun da ai. File size 1.55mb sha nga ai. Myit lawm ai manaw ma nang ni a matu.
Na a matu JINGHPAW MA
17/08/2013
NERO 12 PLATINUM
NERO 12 PLATINUM Part 1
NERO 12 PLATINUM Part 2
NERO 12 PLATINUM Part 3
Na a matu Jinghpaw Ma
16/08/2013
YOUR UNINSTALLER
YOUR UNINSTALLER PRO
Ndai kaw na la ga
Na a matu Jinghpaw Ma
Ndai kaw na la ga
Na a matu Jinghpaw Ma
Subscribe to: Posts (Atom)


text:
Lahta na Gabaw grin lam hta Daini an hte jinghpaw wunpawng myusha shayi shadang yawng shang lawm ga ngu saw shaga ai.
Mungkan madang dep ai hku nna myusha ni labau hpe kyep mazing, rawt jat lam nan rai nga ai.
Buga na sara kaba,myit su kaba ni shawng lawm ai,Yu ngwi ning hkring hte Sumla hkrung hkrang pan ning hkring ni lawm na lam mung chye lu ai.
An hte maigan sumtsan buga de nga ai Ramma shayi shadang/nuwa myit su ni mung yawng shanglawm madi shadaw na hku di ga.
Lam shagu hta gaw hkum tsup ai ram rai sai,ra nga ai gaw jagum hpraw re lam chye lu ai.Dai majaw ndai Jagum hpraw lam hta an hte maigan du Jinghpaw wunpawng myusha ni mungdan shagu na yawng myit mang hkrum let shang lawm ga ngu saw shaga dat nngai law,
myit lawm myit shangsha ai ni ndai lawu na hkringdat email matut mahkai wa marit,
Hkum tsup hkra bai shana wa na ga ai.
Sara Hpauje Kamli :
myitmasin@gmail.com
mrgumzet@gmail.com
hugawng@gmail.com


text:
Myitrum Manang ni, “Tsawra ai ni a Lamuga ” ngu ai M Ga shagawp shagun dat ai yaw. Shiga kaba ni gaw, kanang mung grai lu hti na saga ai majaw kaga mi n ka na sai. Kadai nau n chye ai shiga ni sha shana sana. Gangdauyang Ginwang Jahta mare de gaw, maga mi Mung maden M post, maga mi KIA madu post rai, nga shajang ma ai raiyang, shada mu mada hkat nga ma ai. M ni maga de gara hku re n chye timung, KIA maga de gaw, hka shin ai ni yawng MARU byin shajang ma ai majaw, hkum ting kaya kayoi, nga ru nga yak byin jawng ma ai da. Amyu Shayi Hpung Ginjaw Komiti Rung kaw MARU mai tsi wa hpyi ma ai majaw chye lu ai. Myutsaw Brang ni MARU mai na matu mung, akyu she hpyi ya ga yaw.
JIC


text:
===========================
Lahta Sam Mung, Loi Lam bum lagaw Nam Pu Yang grup yin hta 2013
February (20) ya shani hkying (10:50)am kaw nna shana hkying (2:15)pm
aten du hkra Myen Asuya hpyen dap Hk.M.Y (322) hte Hk.L.Y (33) na pawng
hpawm hpyen hpung ni Loi Lam Bum lagaw Nam Pu Leng grup yin de htu gasat
chyinglau hkawm nga ai kaw hpu nanu Sam SSA-N hpyen hpung ni laja lana
ninghkap gasat poi byin ai lam hpe chye lu ai.
Sam Mung dingdung daw
Pang Ma Ma ginra hta mung 2013 February (19) shana de hkying (3:30)pm
aten ram hta Sammung dingdung daw de htim chyinglau hkawm nga ai Myen
Asuya hpyen Dap Hk.L.Y (322) dap na hpyen hpung ni hpe hpunanu Sam SSA-N
hpyen hpung ni Pang Ma Ma mare mayan kaw ninghkap gasat poi byin wa sai
lam hpe chye lu ai.
Jinghpaw mung kata hta Mung mare masha ni gaw
matut manoi naw hkrit tsang ra nga ai, Kamaing Ginwang, Nam Sheng mare
na Salang Nhkum Naw hpe Myen Asuya Hpyen Dap Hk.L.Y (89) Dap na Dap Up
wa woi awn ai hpyen hpung ni rim woi mat wa nna san jep adup zingri ai
hpang mare kaang hkum gyit dun gayin hkawm ai lam hpe chye lu ai
===========================
Lahta Sam Mung, Loi Lam bum lagaw Nam Pu Yang grup yin hta 2013 February (20) ya shani hkying (10:50)am kaw nna shana hkying (2:15)pm aten du hkra Myen Asuya hpyen dap Hk.M.Y (322) hte Hk.L.Y (33) na pawng hpawm hpyen hpung ni Loi Lam Bum lagaw Nam Pu Leng grup yin de htu gasat chyinglau hkawm nga ai kaw hpu nanu Sam SSA-N hpyen hpung ni laja lana ninghkap gasat poi byin ai lam hpe chye lu ai.
Sam Mung dingdung daw Pang Ma Ma ginra hta mung 2013 February (19) shana de hkying (3:30)pm aten ram hta Sammung dingdung daw de htim chyinglau hkawm nga ai Myen Asuya hpyen Dap Hk.L.Y (322) dap na hpyen hpung ni hpe hpunanu Sam SSA-N hpyen hpung ni Pang Ma Ma mare mayan kaw ninghkap gasat poi byin wa sai lam hpe chye lu ai.
Jinghpaw mung kata hta Mung mare masha ni gaw matut manoi naw hkrit tsang ra nga ai, Kamaing Ginwang, Nam Sheng mare na Salang Nhkum Naw hpe Myen Asuya Hpyen Dap Hk.L.Y (89) Dap na Dap Up wa woi awn ai hpyen hpung ni rim woi mat wa nna san jep adup zingri ai hpang mare kaang hkum gyit dun gayin hkawm ai lam hpe chye lu ai


text:
(61) Ning hpring jinghpaw mung daw masat hpe anhte N.Z mungdan hta shanu nga ai w.p myusha ni gaw kyuhpyi ai lamang hpe galaw let masat shagrau ga ai .
Auckland mare gaba hte wellington mare shara lahkawng hta manap 6:00 Am kawn shana 6:00 Pm du hkra matut manoi kyu hpyi let shang lawm saga ai.
Madung dat kyuhpyi ai lam hta ..
Auckland mare gaba hte wellington mare shara lahkawng hta manap 6:00 Am kawn shana 6:00 Pm du hkra matut manoi kyu hpyi let shang lawm saga ai.
Madung dat kyuhpyi ai lam hta ..
- Anhte Mungdan Ngwi pyaw sim sa wa na lam.
- Jinghpaw Wunpawng myusha ni myit hkrum gahkyin gumdin wa na lam.
- Jinghpaw Wunpawng myusha ni hpaji lam hta rawt jat wa na lam.


text:
Dai ni anhte jinghpaw wunpawng myu shani hta tengsha ragadawn nga ai gaw hapji re hpe gadai mung n-ndang lu na re ,dai ni anhte myusha ni hpa galaw ra ai hpe nang ngai myit dum ngun lana matu ndai lai ka ngau hpetang madun ai re.
Moi shawng de jawng laika Myen htilaika langai mi hta Chin hnint Bamah Swe Yinn Hpya, Bamah hnint Chin Swe Myo Yinn nga nna Hkang hte Myen a lam ka da ai hpe mu hti yu ai. Dai maumwi hta mali hka ku de na yawng yu wa ai baren di langai mi hpe matsan gumgai yan dingla lu sai la nna shan a nta e wa tawn da yang la sha ma lahkawng kraw pru wa ai da. Langai mi gaw Hkang ni a kaji kawa tai nna, kaga langai mi gaw Myen ni a kaji kawa, tai ma wa ma ai da oi. Baren di kaw na shinggyim masha kraw ai lam mai byin n mai byin gaw DNA hpaji ninghkrin ni she chye mahtai jaw na sai.
Anhte Jinghpaw Wunpawng sha ni a ji woi ji wa ni hkai ai maumwi hta gaw Hkang hte Jinghpaw a lam teng sha rawng ai. Hkang Gam gaw kahpu rai nna, Jinghpaw gaw kanau re ai nga ai. Majoi shingra kaw na rau yu hkrat wa yang lam e hkring ai kaw, kahpu Hkang Gamn gaw nai tawng hpe ahpa hpa sha kalep nna lau lau ju jahkut sha lai mat wa sai da.
Kanau Jinghpaw wa hpe gaw nai tawng tinghkum nawng wan mang hta ju da ya nna lat sin sha nga ta shangun ai da. Kanau Jinghpaw wa gaw nai tawng hkut hkra ala sha nga yang kahpu Hkang Gam gaw kanau n hkan dep lu na matu nam langa hpun ni hpe azat lai mat wa sai da. Kanau Jinghhpaw wa gaw nai tawng hkut nna sha ma ai hpang kahpu Hkang Gam hpang de hkan sa wa yang, nam langa hpun ni lahkam jan jan, ladawng mi daram ram prut taw ai hpe mu nna, hpu gaw grai tsan e de du mat na sai, gara hku tim n hkan de sana re, ngu myit shayaw kau nna dai ni na anhte a Wunpawng buga hta nga hti nan ta sai da.
Hpu nau Hkang ni hpe san yu yang shanhte a Chin maumwi hta nanhte Kachin ni mahtang she kahpu re nga ma ai. Ga amyu hpan hku sagawn ai linguistics hpaji hku nga yang Kuki Chin hte Jinghpaw gaw ni dik rai nga ai.Britisha asuya anhte a buga de shawng nnan du sa wa ai shaloi, Hkang hte Jinghhpaw amyu sha ni gaw nat jaw nga mala ai da. American Baptist saana gaw Jinghpaw ni kaw sahwng du nna Hkang ni kaw hpang hkrat du ai.
Hpaji n chye laika n lu ai majaw sasana sara kaba ni laika sa galaw ya ai kaw na laika lu ai amyu ni tai wa sai. Hpaji n chye ai ni re ai majaw rung amu n mai galaw ai. Hpyen lahkawn yang tsi jep n awng ai masha 40% re ai lam chye lu ai. British Levi dap ni hte American Ranger 101 dap ni hta hpyen magam shang gun hpai tim Japan hpyen dap hta Jinghpaw Wunpawng amyu sha ni hpyen la kadai n galaw ma ai. Tsi jep n awng nna hpyen la n lu galaw ai Hkang ayu sha ni hpa galaw sha ai kun? hkrak n chye ai. Rai tim, tsi jep n awng nna hpyen dap, pyada dap de n lu shang ai Jinghpaw ni gaw lam kuli galaw ma ai. Nkau mi ri gawng nna Panchabyi lauban ni kaw sa chang sha ma ai. Kanoi prat hta kanoi hpun kaw na kanoi la dut ma ai.
Lai wa sai 1960 jan ning hkan hpun sau tam dut ai zawn rai nga ai). Jinghpaw amyu sha ni kaw na hpun pyen nta hpri hpraw nta shawng gap rawng ai ni, mawdaw shawng mari jawn lu ai n i gaw hpyen dap na pru ai ni rai nga ma ai. Hpyen dap de na alu hte sasana Jinghpaw sara ni mung htawk lai wa masai re. Hpyen dap hkan e hpung sara army chaplain ni pyi tawn da lai wa masai. Hpunau Hkang ni gaw la kaja langai mi hpun pyen nta langai hpri tsup galup nna gap rawng lu ra ai, ngu ai mashing hte n byin n mai shakut lai wa sai lam chye lu ai. British kaw na shanglawt lu ai hpang Jinghpaw mungdaw Kchin State masat ya tim Hkang ni hpe gaw Chin Special Division ngu nna Myen mung a daw chyen hku sha masat da ya ma ai. 1947 ning hkan na mungdan kata e dinghku majan law wa sai. Kayin amyu masha ni Myen mung hpe ganoi up sha kau ai shaloi U Nu asuya gaw Jinghpaw amyu hta na Sama Duwa Sinwa Nawng hte Hkang amyu hta na Aungsan Thuriya Bo Taik Chun hpe abawk la nna gasat jahtaw kau shangun sai rai nga ai.
1960 jan ning kaw nna gaw dinghku majan hkrai gasat ra ai majaw Hkang bum de sumdoi jaing-htauk nau law wa ai hpe Hkang myitsu ningbaw ningla ni mu mada wa masai. Dai majaw Hkang ramma ni hpe hpyen shang na malai hpaji shakut na n-gun jaw masai. Hkainu htu abraw nna shadu sha ai Hkang ramma ni hpe Myen n-gun grai kra grai mu ai woi shadu sha nna, nanhte ndai zawn re ai Myen n-gu mu mu masi mai sha mayu yang laika hpaji shakut mu, ngu tsun n-gun jaw ai lam chye lu ai.Dai shaloi kaw na Hkang hpu nau ni laika hpaji hpe grai shakut, kanu kawa ni mung n-gun jaw, matsan ai kaw na gumhpraw jawm alahkawn htawk rai nna, tan 10 awng la, dakkasu jan mau degree gup la ai grai law wa sai.
1970 jan ning hta gaw Hkawlik dakkasu department dap shagu hta Hkang sara sarama n i grai dung wa masai. Tsi sarawun doctor, Enginner mung grai law wa masai. Asuya magam dap shagu hta Hkang officer du ni grai law wa sai. Dai ten hta anhte Jinghpaw Wunpawng sha ramma ni nam de grai yan shang mat wa ai rai nga ai. 1980 jan ning hkan nna gaw Myen gumhpraw manu grai hkrat wa ai majaw asuya magam gun shabrai sha ai ni nga yak wa sai. Lu ai shata shabrai hte shata tawt hkra sha na yak wa sai. Dai majaw hpu nau Hkang ni zen sai. Hpyen dap de mung n shang sai. Asuya bungli mung nau n shang sai. Sanghpaw hkan ni hkan ma ai. Tan 10 awng degree lu ai ni chyum jawng de yan ma ai.
Dai ni hpu nau Hkang amyu masha ni n du nga ai maigan mungdan kaba n nga sai. Tsi sarawun Engineer hti n dang ai hta n ga Chyum hpaji munu ni, mungkan hpaji munu doctorate degree kahtap nna lu ai ni latsa daram nga ma ai. Maigan dakkasu ni hte chyum dakkasu kaba ni hta hpunau Hkang amyu masha ni professor galaw nga ma ai. Anhte Wunpawng sha ni hta mungkan hpaji PhD lu ai marai lahkawng sha mu lu ai. Maigan dakkasu hte maigan chyum dakkasu hkan sara tai ai Wunpawng sha langai mi mung n mu ai. Hpunau Hkang ni a mungdaw hta ja lungseng nhprang manu dan ai hpun hpa mung n rawng ai. Jak rung langai mi mung n nga ai. Anhte Jinghpaw Wunpawng buga na ja lungseng, hpun ni htu dut nna laning mi ramma marai 10-20 hpe sha pyi maigan de hpaji htawk yang ya gaw PhD degree lu ai Jinghpaw Wunpawng ramma hpaji ninghkrin gaw hpaji dap department shagu, mungdan kaba na dakkasu shagu, chyum dakkasu shagu hta hpring jawng nga na sai.
USA du ai Jinghpaw Wunpawng sha ni mung Miwa ni China Town nga nna de nga ai zawn Kachin Town pyi lu de nga na daram rai sai. Myu tsaw, mung tsaw ngu marawn nna Jinghpaw Wunpawng myu shada asak gyam hkat, ja lungseng,hpun kawa, nhprang sut rai sha kashun htu shaw dut sha nga yang gaw hpunau Hkang ni a lagaw lahkam dep na n loi sai.
Dr. Kha Lum
Ndai laika ngau hpe http://www.kachintodayusa.org/ na shaw la da ai re ,ahkaw ahkang nhpyi ai sha shawla ai majaw mung grai tawngban ai hku re.


text:
Dai ni September (1) ya jahpawt hkying (7) ram hta Dainai Lido lam, Hkum Tsai yang mare hte Dung Bang Mare lahpran kaw Wunpawng Mungdan Shanglawt Asuya a Myu Tsaw hpyen hpung ni hte myen tai hpyen ni gap gasat lai wa sai lam na chye lu ai. N dai zawn gap gasat ai hta myen de na marai (6) si nna, marai (3) hkala ai lam, hkala ai myen hpyen la ni hpe Myitkyina tsi rung de htaw sa da sai lam shiga na chye lu ai.
Myen Asuya gaw Miwa ni jaw ai hpyen mawdaw hpe Muse kaw na myen mung de gawt la ai lam hta shim lam la na matu Mahtu Naw a myen n pu na mung shawa hpyen hpung Pidutsit (80) ram hpe Muse Mandalay lam hta lit jaw shara jahkrat da sai lam buga masha ni kawn na chye lu ai.
September praw (1) dai hpawt daw hkying 9 hte 10 lapran Myitkyina Manmaw lam ntsa Gan Dau Yang Mare hta Wunpawng Mungdan Shanglawt Asuya a Mung Shawa hpyen hpung ni hte myen tai hpyen ni gap gasat ai lam byin wa sai lam shiga na chye lu ai, kata lam shiga hpe gaw matut sagawn nga ai.
By: Jinghpaw kasa
Fighting continues in Kachin and Shan State
A fighting took place between KIA soldiers under 3th brigade and Burmese army on Aug 31 at 9 am.
Burmese government soldiers posted at Sinlum hill met KIA soldiers near Sinlum hill on Bamaw-Loije road. A KIA source said 5 Burmese soldiers were injured by landmine blast planted to deter combat movements.
In a similar encounter, a fierce fight took place when two sides met at Lungga between Nam-um and Shwe Pyi Tit in Muse Township on Aug 31 at 11 am. No known number of casualties was reported.
By: Kachinlandnews.com


text:
时间:2016-08-14 21:24:13 来源:德宏团结报
Aten shaning chyen mi bai galo pya shaman ai ahkrang gaba Sam zat《Dau An Rin》go, shata 8 pro 7 ya shana Mangshi datshin rung ko shawa hpang de pya madun dan lai wa sai.
Mungdo pati uphkang woion ningbo ningla Kung Gyin Jin,Hkung Lagam, Lu Wu San, Yang Shi Chyong,Wo Htun, Li Jin Hon, Kon Go Jau, Yang Hung re ni sa du yu ma ai. Mungdo ptai rapdo hko shabra dap ningtau hpaji jo masha Wang Lin, mungdo amyu makam masham rapdo ningtau mu madu HPan Yen Yang, mungdo gaba kunghpan hpaji dap ningtau Wang Kyang Hung, laksan hpaji masha Jang Shu Yung, Yang Yau Hung, Yang Gyin, Sun Gyin Hkun, Lo Shau Gye re ni sa du nna hpaji mung sa jo da ma ai.
Ahkrang gaba Sam zat《Dau An Rin》go 2012 ning hta pya dan wa ai ko nna, mungdan gata mungdo gaba gata na laksan hpaji usa ni yong e grai shakon shagrau lai wa sai hta n-ga, mungdan astang arong kumhpa,mungdo gaba atsang arong kumhpa lo malo lu la sai. Ndai lang“Ningdo 5 lang mungdan ting na nlo amyu kunghpan azat pya madun poi”hta wa shingjong lom na hku lata hkrup ai go, mungdan ting hta jahpan pogram 40 rai yang, Yinnan mungdo gaba hta go jahpan 2 sha lom nga ai,《Dau An Rin》zat go jahpan hta wa lom lu sai. Shata 8 nhtoi 20 ya ko nna 21 ya shani Yinnan mungdo gaba a malai hku nna Bekyin ko ningdo 5 mungdan ting na nlo amyu kunghpan ka manot poi hta sa lom sana.


text:
Tinang Buga De Bai Wa Ga
"Nanhte a Tsaw ai shara ni hpe ngai run kau ya nna, nanhte a jan hpara sumla ni hpe kran daw kau ya let, nanhte a sumla ni a ntsa e, nanhte a si mang ni hpe kabai mara kau na we ai: nye a myit masin mung nanhte hpe matsat kau na we ai" (Jaw Jau 26:30). Ndai Chyum daw gaw myen ni a "Dabaung" တေဘာင္ ga hte chyaw rap rai nga ai hpe mu lu ai. "ေရြွတိဂံု အရိုးေတာင္လိုပံု" (Shwi Dagung Ayu taung Lu Pung) ngu ai ga gaw dik wa na shadu ai, lahta na Chyum daw mung tsun nga sai, "tsaw ai hpara ni a ntsa e dai hpe nawku ai ni a si mang ni hpe kabai mara da na" nga ai lam gaw lani mi dik wa na re.
Jahtum nhtoi gaw gawkngu hpara law ai de shawng du na re, hten za ai lam matut manoi du na. Dai majaw lawu myen mung de gawkngu hpara law ai myo mare hkan nga hkawm ai Wunpaw Amyu sha ni yawng anhte hkrai asan sha nga ai tinang lamu ga, Wunpawng Mungdan, Wunpawng Buga de lawan ai hku bai wa ga ngu saw lajin dat ai. Dai n'rai yang "Gwi ju ai kaw wa hkali hkru" nga baw ga malai zawn byin wa chye ai, dai zawn gawkngu naw ai amyu, n'san seng ai ni hpe Karai Kasang jahten shaza kau ai shani dai zawn re amyu ni hte jinghku hku ai ni, rau nga ai ni mung jeyang ai kaw lawm mat chye ai. Ndai lam gaw ngai Myutsaw Kasa wa langai hkrai a ningmu sha re, kadai hpe hkra machyi shangun mayu ai myit n'rawng ai lam shana dat ai.


text:
Friday, November 5, 2010
MALAYSIA DU WUNPAWNG MYU SHA NI A HTUNG HKRING MADUN POI HTE YU NGWI PYIN RA KA MANAWT
Malaysia du nga ai Wunpawng Myu Sha ni a Htung Hkring
Buhpun mawn sumli hte yu ngwi pyin ra hte ka hkrang ni hpe dai ni November 5 ya shani ngwi pyaw awng dang ai hte galaw la lu sai.
N dai lamang hpe KRC, Kachin Refugee Commettee kawn woi awn galaw ai re lam chye lu ai. U hpung u hpawng shagu de
na saw shaga da ai dak kasa ni mung sa du kabu lawm ai.
Wunpawng Myu Sha ni a Htung Hkring bu hpun mawn sumli ni hte buga shakawn yu ngwi mahkawn ni , ka hkrang ni hte du sa ai shawa masha ni hpe shangwi shapyaw la lai wa sai. KRC a Lucky Draw ( Gam Chyam) lamang hpe mung galaw lai wa sai lam chye lu ai.
More++News+++Kasa
More++News+++Kasa


text:
Myitrum manang ni, JIC hpang de, "Chyeju shakawn na" shiga shana wa ma ai lam htawn shalai dat ai yaw. Anhte kyu hpyi ai mahtai KK kalang ta ta jaw ya nga ai lam re. Kyu hpyi ai gaw Mungkan ting na Wpsha ni chyu n re, Miwa Gumsan Mungdan na Jinghpaw n re ai, Miwa Hkristan ni mung, myiprwi she pru hkra ( she hkrap hkra) Kyu hpyi ya nga ma ai da....oi. Grai n-gun lu ai.
(1) 15.5.2012 shana de Npawn majan ginra de Tai ni Sharawwan bai nat ai shaloi, kalang ta nbung nhtang mat wa nna, shanhte mahtang sa-hka she kama hkra tsammari hprawng kyin mat ma ai da. Dai hpang marang gaw she nyap hkra, htu ya ai hte hkai da ai bom ni lawt mat ai da. (Dai shana de LZ de gaw nbung marang kachyi sha du ai re.)
(2) Jarit hpundung 6,7,8 de na Miwa hkran de Myenmang garai mat ai, chyahkrung lu rim la ai sakse a majaw, Miwa ni kaya kaba hkrum mat ma ai lam.
(3)14.5.2012 shana de KIO hte seng nna Gumsan Magamwa heart hkra mat ai hte gan malap mat hkra rai mat ai shiga na lu ai da. (Matsan mayan)
JIC+++click++more+++


text:
Wunpawng Amyu Sha ni’! Katsi majan gasat shakrip shamik Kau ga i? Ah Dwi Uyen Sinwa Nhpan Ja Ra ga saw dat ai. Dum
shai saga, su hprang saga, rawt gasat ga, katsi majan hpe dang hkra
shakrip , shamik kau ga. Atsai awai shakrip, shamat gasat dang kau jang,
anhte Amyu Sha ni gaw (hkum hkrang + myit masin + wenyi) lam hta hpring
tsup, kungkyang, zet let, rawt jat wa nna anhte a Mungdan mung, nan nan
sha tsawm tsawm htap ngang kang grin nga nna, KARAI KASANG mung, anhte
hpe ya daini yu mada shaman ya nga ai hta lak lai ai, grau ai chyeju ni
hte teng sha makawp maga, lam woi shangang shagrin na rai mali ai. Kam
shut na lam n-nga ai dingyang kam ga.
1. Anhte Amyu Sha ni hpe jasum ai, Anhte a Mungdan hpe shamat ai, Anhte hpe hten run, hten za sha ngun ai, Anhte
hpe, amyu, aru, ahkri, matu n-ngam hkra sat shamik ai ladat gaw katsi
majan NANG HPAM malu masha rai nga ai, NO-4 KANI HPRAW hpyen re ai.
2. Anhte Amyu Sha ni a hpyen Anhte Mungdan ting a hpyen Ja sut-gan jahtum jasum ya ai hpyen Masu, magaw lagu lagam shangun ai hpyen Ma kaji, ramma, htenza si htum shangun ai hpyen.
3. E… Wunpawng Sha ni e, Sadi maja,
myit masin, myit marai, myit hkrum shabawn ai gaw Amyu sha hte Mungdan
ngang kang grin ai laknak – mauhpa laknak kaba rai mali ai law.
4. Anhte hpe myit nsan nseng ai hte,
magyi magaw, manai makai ai lai ladat hte, ga dwi ga sau hte masu hkalem
hkalau zai ladat hte, masha n-gun hte, laknak amyu myu ni hte anhte hpe
jahkrit shama, dip roi rip tim, nhkrit ntsang ai, Yehowa Karai Kasang
anhte shi hpe kam sham ai, shi a kasah ni hpang maga ning gang tai ya ai
re. Dai majaw:- katsi majan hpe masing masa hte zai ladat hte
shakrip taw nga ai kadai re ai, mu chye na aten du sai. Dai rai yang,
mau mahka nna hkrat sum si htum na hpe la nga, mada nga na kun? Dawdan
nna, shamu shamawt, ninghkap, gasat na, grau mai kaja nga ai le.
NGWI PYAW AI CHRISTMAS SHATA HTE AWNG PADANG NINGLAW LU AI SHANING HKAM LA LU U GA.
2013 NING HTA NDAI MAP KAW LAWM AI HTE MAREN, MAIGAN MUNGDAN SHAGU CHYAM BRA
NGA AI ANHTE AMYU SHA NI DAP BA SHAGU HPE LAWU NA MUNGDAN HKU NNA MALU
MASHA RATION HTE UNIFORM NI HPE LITLA GARUM MAT WA YANG, PADANG HKRUN
LAM MAJAN WOI AWN RUNG KAW NNA LIT GRAI TSANG AI HTE SHANGLAWT LAWAN WOI
LU WA NA RE MAJAW, NDAI MASING HTE JAWM SHAKUT SA WA LU HKRA JAWM MYIT
YU GA.
DAP BA 1- NEW ZEALAND HTE AUSTRALIA
DAP BA 2- CANADA, USA, DENMARK HTE HOLLAND
DAP BA 3- UNITED KINGDOM HTE THAILAND
DAP BA 4- SINGAPORE HTE KOREA
DAP BA 5- JAPAN, MALAYSIA HTE MIWA (GINJAW GINRA RE MAJAW MIWA MUNG NA ANHTE AMYU SHA NI LAWM RA NA HPE MU MADA)
PAWNG HPAWM LA NGA AI BGF (NDAK) GINRA NA DAP NI HPE- INDIA HTE PHILIPPINES MUNGDAN NGA AMYU SHA NI LITLA NA.
I am a 100% Kachin, Christian but I shed tears when I first saw the photo of the monks worshiping the policemen on the ground, as I know how the
monks are valued in traditional Myanmar Buddhist society. Today, those
monks are burned alive by the people who share the same religion and
came from the same race. In 2007 the monks are killed in the same way as
today... What the hell is that? How can I understand Myanmar or Burma??
and What is the use of Peace Princess as she even could not condemn
this kind of violation to the monks???
Laiwa sai June Shata 24/25 kaw na Miwa mung hku Myen Hpyenla ni laidi nhtawm KIA Ginjaw Laiza hte Dap Ba(3) Ginjaw hpe gasat na nga ai shiga tsawmra garu mawng wa ai kaw na mani mana gaw Myen Hpyenla ni Miwa Mung de Shang na matu Immigration Rung e sum-pum nga ai sumla ni hte bai pru wa sai, Myen Hpyenla Commando ni rai ma ai da.. ngu ai shiga hte sumla pru hpang wa ai kaw na gaw Myen mung kata/ shinggan na Jinghpaw mahpaw sha nrai Myen Mung a mung masa hpe myit lawm ai ni yawng a lapran gade daram garu kachyi nga taw na gaw tsun shara pyi nra na sai ngu kam nngai. Myen Hpyenla ni lai di ai lam gaw teng sai, rai yang kam ram ai shiga lawk kaw na chye lu ai hku nga yang Myen Hpyen Asuya Prat kaw na tang lajin tawn ai Hpyen Mawdaw ni sa gawt la na matu yan bang wa ai Myen Hpyen Dap na Drivers ni the magma gun ni re ngu chye lu ai (photo/sumla kaw yu ga).
Shawng nnan Myen Hpyenla ni KIA hpe Miwa maga hku gasat na matu Miwa Asuya myit hkrum sai ngu ai shiga pru wa ai hpang Nayi hkum kade nna yang Miwa Mungdan e shanu nga ai Jinghpaw Wunpawng Mung Salang ni, Ningbaw ni Miwa Asuya hpe ram ram pawt ai sha n-ga KIA Dap de mung matut mahkai nna shiga san ai nig aw san, ra wa yang shanhte hku nna gara hku hkyen lajang ra na lam ni hpe du hkra tsun bawngban wa ai hta grau ai Myutsaw myit katu wa ai majaw Miwa Asuya hku nna pyi ram ram sawn sumru ra na lam byin mat wa ai gaw teng teng sha rai nga sai.
Lama myi hku tsun ga nga yang laiwa sai (10)ning a Wo..ra maga de shiga hte seng nna mahkrum madup hte machye machyang nnga ga ai majaw hpyen wa e kam mara di lai mat wa tim kade myi nchye kau dat ga ai.. ya gaw Shiga Dap ni a jaw e hpa majaw zuphpawng galaw ai, hpa majaw Myen Hpyen ni Miwa Mung de shang wa ai lawng lam shai hkra myi raitim shanhte hpe anhte azi yu nga saka ai lam gaw anhte amyu sha ni a lapran hta manu mana rawt jat galu kaba wa ai hpe madun dan ai lam rai nga ai. Lam myi hku tsun ga nga yang Miwa Asuya nan ya na zawn KIA hte Myen a lapran Majan gasat nga ai ten Myen Hpyen Dap ni a Hpyen La Htaw-wa Htawsa hte seng nna Hpyen Truck Mawdaw kaba ni jaw ai lam nan anhte Jinghpaw Wunpawng Amyu sha ni a matu kabu hpa shiga nre gaw asan sha rai nga ai. Matut nna Amyu sha lam hta ya na zawn yawng jawm shakut nga ga. Nang shoi ngai sha ngu dara Yungnu madi hkat na aten nre ngu sawn lu nngai.
DEVELOPMENT GALAW NA MATU YA MALAYSIA KAW NGA AI JINGHPAW WUNPAWNG U HPUNG UHPAWNG NI KAW YAWNG HKUM TAW SAI.
KNO kawn mung myusha hte seng ai lam,myutsaw myit hpe grau nna systematic byin hkra zin lum na lm,KRC mung myusha ni a tsin yam lam hpe grau nna tang du hkra galaw lu nna myusha ni maigan madang dep ai lam de woi shalat na,Hpung hte seng ai ni mung Karai magam lam hta grau nna myusha ni lani hte lani chye na wa hkra, Karai a lata la ai myu ni re majaw karai ra ai hku nna hkawm sa ra na lam,Wunjat mung myu sha ni ning tawn nna jawng nlu lung mat ai ni hpe myu a ning baw ning la tai hkra ja gum hpraw hte garum nna, duwa na ten Myusha ni a Munkan madang dep ai jawng University ni gaw de na lam, e ndai zawn re development changed byin na matu, dai ni an hte Jinghpaw wunpawng sha ni shakut nga ai lam rai nga ai.Laga mung dan shagu na myusha ni mung shakut nga na re ngu kam ai.
Slg: SAN YU NGUEN TSUN AI ga,
Ndai zawn galai shai wa lu na matu dai ni mung kan hta (Change theory) lam masum nga ai lam salang wa tsun dan ai hpe myit yu ga,an hte myen mung kata kaw gaw lam 4 ra ai hpe mu lu ai.dai gaw slg yu nguen shi bai kahtap nna shahkum dat ai lam re.
An hte gaw mying nchye shamying ai,shan hpraw,mai gan myu ni gaw hpa galaw tim mying grai chye shamying ma ai.
Daini mung kan e galai shai ra ai development hpe new technology ga hkum hku nna shamying ai lam nga ai, dai gaw ( change ) re.
American mungdan na Gumsan magam OBAMA wa pyi ( change we need ) hte ralata poi dang nna ya gumsan magam tai nga sai re,hugawng a ning mu sha re.
Change Theory (3)+(1) Change comunity byin wa na matu: Cause to change; make different
Theory 3
1. personal = nang masha langai hpe change galaw mayu yang dai wa hte shawng hkau dik hkra galaw u. gashadawn rama num hte la gaw sumtsaw byin na matu la wa gaw num jan hpe tsawra ai lam,hku hkau mayu ai lam tsun na rai nga ai,shaloi num jan gaw nang ngai hpe tsaw ra yang,nang salik malut lu ai lam hpe dawm kau u,shaloi ngai na matu myit ya na ngu tsun dat sai,shadang sha gaw shitsawra ai re majaw dai malut hkayawm lu ai lam hpe dawm kau na matu shakut na sha rai nga ai,e ndai hku change byin wa ai lam rai nga ai.
2. Identification= manang wa a kasi lai hpe yu nna (atu hku )galai shai wa ai lam, Eg: Myenmungdan ya ten Korea Sumla hkrung ni yu nna galai shai ai lam ni nga ai,Korea sumla hkrung zawn rai,sumla hkrung ni hkan gayatBuhpun mawn sum lam ni hkan bu hpun e ndai ni mung change byin ai lam re.
3. Internalization = ten du yang shi hte shi galai sahi wa ai, Eg: ndai lam gaw asak prat ram wa,nna ma myit kawn sak kung myit de galai shai wa ai,lama myi mahkrum madup a majaw myit hta grai hkam sha nna galai shai wa aindai mung change byin ai lam re.
4. law enforcement= tara upadi hte shagyeng nna galai shai shangun ai lam, ndai gaw nan hte an hte yawng chye na re.Lama ma hpe galai shai wa lu na matu tara upadi hte hkang da ai lam re.dai hku nmai galaw ai,galaw jang Dam,ari hkrum na e ndai hku masat da jang shawng de galaw ga tim hpang de gadai n galaw gwi sai,galaw yang ari hkrum na sha rai nga ai,e ndai zawn change byin pru wa ai lam ni re.
"Britain na sara Lawrance gaw lecture jaw ai kaw 'War on sin'ngu ai hpe tsun ga ai. Majan gaw ahkyak ai lam langai gaw rai nga ai. Majan law law byin ai hpang mungdan grau simsa wa ai. Ga shadawn: mungkan majan II ngut ai hpang, mungkan gaw grau ngwi pyaw ai maga shanang mat wa lu sai."
Karai Kasang a shaman chyeju kumhpa hpe hti yu nna, shinggyim masha ni a ntsa jaw ya ai chyeju kumhpa ni hte mung seng nga ai. Dai majaw, Karai Kasang hpe kam sham ai maga hku yu yang lawu na hku mu lu nga ai.
The Source of Peace is God!Simsa lam a daju Karai wa, The Opponent of Peace is sin! NSim nsa lam a daju gaw yu bak mara The Dispenser of Peace is the Christian! Simsa lam hpe garan ya lu ai gaw Hkristan The Payoff of Peace is Godliness!Karai nsam dagraw ai ni gaw simsa lam a madu (ngwi pyaw madu) ni re.
• Masing masa nlawm ai mung masa( Politics without Principle ) • Magam bungli n.galaw ai sha lu la ai sut gan ( Wealth without Work ) • Krawdung myit masin nlawm ai pyaw daw kadaw ai lam ( Pleasure without Conscience ) • Akyang lailen nlawm ai machye machyang ( Knowledge without Character ) • Arawn alai kata ai shakut shaja ai lam ( Industry without Morality ) • Shinggyin nau na myit nlawm ai hpung tang hpaji ( Science without Huminity ) • Apnawng hkungga nlawm ai Nawku daw jau lam ( Worship without Sacrifice ) George Edgar Shankel, “ God and Man in History”, ( Nasvillee, Southern Publishing HSSO: 1957-Page-85 ) Umhta Brang ( KTC ) +++( More )
Kachin, tribal peoples occupying parts of northeastern Myanmar (Burma) and contiguous areas ofIndia (Arunachal Pradesh and Nagaland) and China (Yunnan). The greatest number of Kachin live in Myanmar (roughly 790,000), but some 150,000 live in China and a few thousand in India. Numbering about 1012,000 in the late 20th century, they speak a variety of languages of the Tibeto-Burman group and are thereby distinguished as Jinghpaw, or Jingpo (Chingpaw [Ching-p’o], Singhpo), Atsi, Maru (Longvo), Lachid, Nung (Rawang), and Lisu .
The traditional Kachin religion is a form of animistic ancestor cult entailing animalsacrifice. As a result of the arrival of American and European missionaries in Burma beginning in the late 19th century, a majority of the Kachin are Christian, mainly Baptist and Roman Catholic. Among the Kachin in India, Buddhism predominates.


text:
De, Mungkan mung dan shagu du hkawm nga ai Wunpawng sha ni
Salum malai num htet ga
“MHH” HPYEN DU
Tsawra ai Jinghpaw Wunpawng kaji kaba yawng e, salum malai num htet ga hte shakram dat lu ai majaw na chying wa gabu nga ai le yaw. Anhte Nam maling e machyi jigrawng ni a mahku nsen hte nbung laru kata na marang si hkrat ai shi shi nga ai nsen kata karit gadawn ni ngoi garu ai mahku nsen hte rau, anhte KIA hte MHH share shagan ni gaw gaduk kata hta rawng wunpawng mung dan hpe shimlam la rai nna Karai Kasang bausin ai kawp e hkam ja let mung dan a makan bungli hpe lahkrip ra ra rai nna shakut nga ga ai lu oi.
Mungkan mung dan shagu de du hkawm nga ai anhte a sai daw sai chyen ni e, nanhte yawng hkamja nga myit ni? Karai Kasang galoi mung bausin lam woi ai kata hta ngwi pyaw hkamja nga mu ga ngu nna machyi ji grawng ngoi ai nsen hte rau kyu hpyi garum dat ga ai law. Yawng Karai Kasang bausin ai kawp e ngwi pyaw hkamja let tinang ra ai makan lam hpe shakut shaja rai let, wunpawng mung dan hpe mung myit dum rai sak hkrung hkawm sa nga na myit dai ngu nna myit dum let shakram dat ai law.
anhte KIA hte MHH share shagan ni, bum hkaraw ninghkap hkan marang shi shi nga ai nsen hte machyi jigrawng ni a lapran bu hpun palawng chye chye, hkepdin mung maram bam bam re ai hpe dagraw let Wunpawng mung dan hpe makawp maga nga ga ai ngu mung n-gun jaw dat mayu ai. Wunpawng mung dan hte wunpawng mung dan hta rawng nga ai nhprang sut gan ni hpe makawp maga ai hte dai nhprang sut gan ni anhte myu wunpawng sha ni a shu mashi shu masha prat du hkra nhtum nwoi ai grin nga lu u ga matu mung makawp maga mazing nga ga ai.
Anhte mungdan anhte myu sha lawt lu na matu nang ngai yawng a lit re hpe mung shatsam dat mayu ai, wunpawng sha ni rai nga ai hpe tinang du ai jut shara shagu kaw nna myit dum nga ga ngu nna mung lajin dat ga ai. Tsawra pu gang sin machyi rai nna mung dan lawt lu lam, myu sha lawt lu lam hpe da kring dalang rai nna jawm shakut nga ga ngu nna mung salum num htet ga hpe htet dat mayu ai.
G.O. C Lahtawng Zau Seng tsun da ai ga langai hte ndai lang na salum malai num htet ga hpe naw shangut da mayu ai. G.O. C Lahtawng Zau Seng htet da ai lam langai nga ai, tinang mung dan hpe nchye tsawra ai wa gaw gritnem ai myit masa rawng ai wa re, Tinang mung dan lawt lu lam hpe nchye gaw gap sa wa ai wa gadai rai tim tinggyeng myit jasat hta lup nga ai wa rai nga ai. Dai num htet ga hte maren, daini anhte myu wunpawng sha ni gara kaw du tim “ngai” gaw wunpawng sha re, “ngai” gaw wunpawng hpyela re, “ngai” gaw shang lawt hpyenla re/ share shagan re ngu nna hkam la let myu sha lam hta jawm tsap sa wa ga.
“MHH” HPYEN DU
Salum malai num htet ga


text:
skip to main |
skip to sidebar
Myen Asuya Simsa Lam Tam Committee Ningbaw U Awng Min Bungli Kaw Na Hkring Sa Sai
By/FB news
January 28, 2013 at 11:02 PM
Awng Min.JPGYa yang myen Asuya a Simsa lam tam Komiti (committee)
ningbaw rai nga ai U Awng Min gaw mani Jan 27, 2013 ya kaw nna hkum
hkrang hkam ja lam a majaw simsa lam tam magam bungli kaw na hkring sa
sai nga nna shiga ni mawng nga ai re. U Awng Min gaw Myanmar Mungdan
kata na laknak lang rawt malan hpung nkau hte Ya na Tein Sain asuya
lapran gap hkat jahkring sumsa lam lu hkra nsim nsa galaw lai wa sai wa
re. U Awng Min wa hkring sa mat ai lam hte seng nna KIA salang nkau gaw
"Ndai lam gaw myen asuya a zai ladat (nibyuha) langai sha re" nga nna
tsun kajai nga ma ai, KIA hte simsa lam gawlaw na matu aten matut garawt
mayu ai majaw (shnr) KIA hpe naw matut gasat mayu ai majaw rai na re
nga nna tsun jahta nga ma ai. U Awng Min a shara kaw kadai bai galai na
re hpe hkrak nchye lu shi tim ndai laman gaw KIO/KIA hte simsa lam bai
jahta na lam naw jahkring da mayu ai masa re hpe mu mada lu nga ai.


text:
Myen asuya gaw hpa majaw 'nation wide ceasefire'/ mungdan ting hte tin shapun gap hkat jahkring ta masat htu mayu nga a ta?
Lawu de na mabyin masa ni a majaw re.
Lawu de na mabyin masa ni a majaw re.
1) Nation wide ceasefire galaw ai kaw e, Wa n'lawm na ngu ai hpe Myen chye ai. Wa ni hpyi shawn ai, 'Wa Mungdaw' hku nnna masat ya na hpe mung Myen nkam ai. Dai majaw, ya tin shapun 'nation wide ceasefire' hpe galaw mayu nga ai a yaw shada lam gaw, Wa hpe gasat na matu re.
Hpa majaw nga yang, 1990s grup yin hta, KNU hpe gasat na shaloi, kaga laknak lang wuhpung ni hte shawng nnan gap hkat jahkring ai re. Ga shadawn, NDA-K hte 1989; Wa hte 1989; KIA hte 1994 kaw re. 1994 December shata hta gaw KNU hpe aja awa gasat sai re.
KIA hte Wa gaw ahkyak ai wuhpung lahkawng rai nga ai. Dai majaw, ndai zawn ahkyak ai wuhpung nkau mi hte shawng gap hkat jahkring ai a marang e, hpyen n'gun hpe KNU hte gasat ai poi hta n'gun shadat lu sai re. Majan hpe mung dang la lu sai.
Thein Sein asuya lakhtak hta mung, KNU, SSA, UWSA, NMSP ni hte shawng nna gap hkat jahkring ngut ai hpang she KIA hte gasat ai re. Myen hpyen asuya a dap kaba lahkawng hta lai nna, ma hkra Wunpawng Mungdaw de du nna, KIA hte gasat sai.
2) Wunpawng Mungdan Shang Lawt Hpyen Dap gaw mungdan kata kaw, Wa ngut jang numbat lahkawng ngu na n'gun ja dik ai laknak lang wuhpung re. Raitimung laknak kaba hte gasat ai majaw, KIA hku nna ahkyak ai shara law law hpe yen kau ya ra sai. A san sha tsun ga nga yang, KIA hpe n'gun shakya kau ya lu sai re.
3) Ya tsun jahta taw nga ai, "nation wide ceasefire" lamang kaw Wa nlawm ai hpe Myen chye ai. Lawm wa na nre hpe mung chye ai. Wa gaw Miwa a garum gahtau la nna, hpyen n'gun mung grau ja sai re. Wa uphkang ai ginra ni hta mung, Miwa gumhpraw hpe jai lang ai. Miwa ga hpe tarang shang ga hku tsun shaga ai. Miwa phone, Miwa internet ni hpe lang ai. Asan sha tsun ga nga yang, Wa ginra ni gaw, Miwa mungdan a ginwang langai hku nna nga taw sai re.
Ndai hpe Myen asuya gaw, chye ai. Nlu hkam sharang sai. Aten na magang, nkaja magang re. Hpa majaw nga yang, Myen mung a lamu ga hpe Miwa mung de shakap la hkyen nga ai majaw re.
Myen hku nna gaw, Wa hpe kade daram n'yu lu tim mung, kalang ta hpyen man 2, 3 hpe hpaw lu na atsam n nga ai. Dai majaw, 'nation wide ceasefire' tin shapun galaw mayu taw ai re. Ndai hpe lu galaw sai nga yang gaw, nga manga hpyen n'gun hpe lang nna, Wa hpe htim gasat sana re.
Dai majaw, Wunpawng Mungdan Shang Lawt Asuyua hku nna, tinang amyu sha ni lu ging ai ahkaw ahkang nlu ding sa gaw, gap hkat jahkring ai lam n'galaw ga. Wunpawng myu sha ni yawng mung, Myen ni a zai ladat ni hpe ga ja let, tinang Wunpawng myu sha ni a matu akyu rawng ai magam bungli ni hpe jawm galaw nga ngu nna, tang madun dat nngai law.
Zung Ring
2 June 2014.
2 June 2014.


text:
Kachin Press Conference galaw sa wa na matu bawngban hpawng hpe du na ra ai bat kru ya shani (July 30, 2011) hta Bangkok kaw galaw sa wa na matu hkyen lajang nga ga ai.
Ndai bat kru ya shani 10:00 AM - 12:00 PM ten hta bawngban sa wa na re. Kachin Press Conference hpe kaning zawn re ai ladat hte galaw sa wa yang hkrak na re hpe jawm bawngban jahpra sa wa na re. Kachin Press Conference galoi, gara kaw galaw na hpe mung dai shani nan jahkrup la na re.
Ndai bawngban hpawng hpe woi awn galaw na wa gaw Lance Woodruff rai nhtawm shi gaw Journalist usa kaba rai nga ai. Shi a madu jan gaw Jinghpaw rai nhtawm shi nan mung Jinghpaw lam hpe myit lawm dik ai wa re.
Read ++more++click on


text:
Sama Ginwang, Mali Ninghtawn, Nhkram kaw du nga ai Myen asuya hpyendap kawn Oct 1 ya 9:35 am ten hta KIA shawnglam Gidon post hpe laknak kaba hte shawng gap ai lam chye lu ai. Dai hpang Gidon post makau de ni kahtep du nga ai Myen asuya hpyen n-gun 400 daram gaw sinat kaji kaba gap nna, bai htim gasat wa ma ai lam shawnglam shisawk ni kawn chye lu ai.
KIA dap kawn laknak kaji kaba hte bai hkap shingla gasat nna 10:50 am ten du hkra gasat poi byin ai. Matut nna, KIA shawnglam kawn shana wa ai hta Myen dap ni gung n-sa lawm ai laknak kaba ni gap sharu bun ai lam tsun ai.
Oct 1 shana de 1:30 pm ten Nhkram kawn Gidon post mage de numdaw kalang bai laknak kaba hte matut gap ai lam na lu ai. Myen hpyendap kawn 60mm, 79mm, 120mm, 81mm, hte 12.7mm jak sinat ni hte gap sharu bun ai re lam shawnglam shiga lu ai.
KIA dap ni shana de 4:30 ten du hkra ja ja hkap shingla gasat ai majaw bai zim nga ai lam shawnglam na matut shiga lu ai.
Sept 30 ya jahpawt 9 am ten daram hta mung drone kinyu nbungli kaji langai Kagam Nhkram ntsa hku pyen gawai nga ai hpe KIA dap ni gap nhtang dat ai lam chye lu ai.
Sept 29 ya shani 2:30 pm ten hta Myen hpyendap kawn 79 mm 2 lang gap wa ai majaw KIA dap ni kawn 120 mm hte bai gap nhtang dat ai hpang zim mat ai re nga nna shawnglam shisawk ni tsun ai.


text:
Rev. Dr. Lahpai Zau Lat
"HPUNG TAU" NGU AI GAW
Rev. Dr. Lahpai Zau Lat
Ga N-hpaw:
"Hpung Tau" ngu ai gaw hpa lachyum, gara kaw na byin pru hpang wa ai, kaning re ai arawn asam ni lu nna hpa baw bungli lit ni hpe gun hpai na rai nhtawm, kaning re ai myit masa hte gun hpai na ngu ai hpe "Chyum Laika Ning mu" hku Jinghpaw Wunpawng Hkalup hpung ni hta lata tut, npawt nhpang hku chye na da mai ai lam ni hpe Kasa Laika 6:1-6; I Timo 3:8-13 ni hta mu lu ai Chyum ga ni hpe madung dat let lawu de na hte maren, kadun ai hku tang madun dat ai rai.
1. "Hpung Tau" ngu ai Mying a Lachyum
Ga Shaka Nnan prat e Hpung a daw hpum daw nu tai lai wa sai hpung magam gun "Hpung Tau" ngu ai mying gaw, Greek Heleni ga dia,konoj - diakonos ngu ai kaw na wa ai hpe mu chye lu nga ai (Hpilp. 1:1; I Tim. 3:8,12 zrn. hpe yu u). Dai Heleni ga Diakonos kaw nna Latin, Diaconus; dai kaw nna, Inglik hku "Deacon" ngu ai hpe myen hku "Thin-htauk" ngu ga gale tawn ai hta hkan nna Jinghpaw Chyum Laika hta "Hpung Tau" ngu nna ga byan da nga ai hpe maram chye lu nga ga ai.
"Diakonos" ngu ai mying hku n re ai diakone,w -diakoneo ngu ai "galaw ai"(verb) hku nga jang, "daw jau ai" (serve), "daw jaw ai" (wait upon) - grau nna gaw lu sha daw jaw nga ai hpe tsun mayu nga ai. Dai hku nga jang, "diakonos" ngu ai Heleni ga a lachyum madung ni gaw, daw jau ai shangun ma, ali ama, mayam, grau nna gaw masha ni hpe malu masha daw jaw daw ya ai "hpajau hpala" (saboi htu) ngu ai lachyum rai nga ai (Yaw 2:5, 9; Mk. 1:31 ni hpe yu u). Shangun ma, ali ama, mayam ngu ai hku nna Mt 20:26; 22:13; 23:11; Mk 10:45; I Kor 3:5; Kol 1:23, 26; Ehp 3:7, 6:21; I Htes 3:2 ni hta mu lu nga ai sha n-ga, Hpung na mu gun ai "Hpung Tau" ngu ai hku gaw Ko. 1:7, 4:7; I Tim 3:8, 12, 4:6; Hpilp 1:1; Rom 16:1 ni hta mu lu nga ai.
Dai majaw, "Hpung Tau" ngu ai ni gaw: -
a. Madu Karai Kasang a shangun jahpan, ali ama, n chyang mayam ni rai nna kaga masha ni hpe hpajau hpala ni zawn shagrit shanem ai myit hte daw jau ai ni rai nga ma ai.
b. Yawhan 13:3-17 hta madun da ai Madu Yesu a kasi ningli hte maren, kaga hpung masha ni
a lagaw kashin nna nta nhku (Hpung kata) de hkap hkalum la ai grit nem ai bungli gun hpai ai ni rai nga ma ai.
c. Hpilipi 2:6-8 hta madun da ai hte maren, Yesu a kasi ningli hpe yu la let, kaga ni a matu mayam ahparaw nsam dagraw let tinang dai tinang a hkum hpe shagawm kau hkra ap nawngbungli gun hpai ai ni rai nga ma ai.
d. Dai re ai majaw, Hpung Tau bungli gun hpai ai lam ma hkra gaw tinang a akyu, tinang a arawng, tinang a matu amyat tam ai lam ni n rai; Karai Kasang a mying ningsang hte hpung shingkang dan hkung wa na matu galaw gunhpai ai lam she rai nga ai (I Kor 10:31-33).
2. "Hpung Tau" ngu nna Byin Pru wa ai Npawt Nhpang
"Hpung Tau" ngu nna shawng byin pru wa ang ai gaw, Diakonos "Hpung Tau" ngu
ai ga hpe ading tawk wa n lang da hkra rai tim, Kasa Laika 6: 1-6 hta mu lu ai mabyin masa kaw nna byin hpang wa ang ai ngu yawng jawm myit yu nga ma ai re. Ndai Kasa 6 kaw mu lu ai hte maren nga yang, Madu Yesu a hpang, Kasa ni a prat hta Hpung gaw jat galu kaba wa nna Kasa ni hkrai sha "Kabu gara shiga" hkaw tsun ai lam mi da, shani shagu na lu na sha na lam hte lam shagu hta yawng rap rap ra ra rai lu hkra n dang di lu mat ai majaw, yawng myit hkrum ai hte, Stehpan hte kaga - yawng marai sanit hpe chyip makup yu lajang na matu, lata mara akyu hpyi ai hte san da ai kaw nna ndai shara (post) gaw nga hpang wa sai hpe maram yu lu nga ai (Kasa 6:6). Ndai marai sanit a lit madung gaw, "Hpung" ngu ai Madu Yesu Hkristu / K.K. a
"Dinghku"hta ngai grau, nang grau ngu ai mi n nga, yawng hpyen hpyen pa pa, rap rap ra ra hkru kat hkra, lu lu lu sha ra nna ngwi pyaw ai Karai Kasang a Tsawra Dinghku rai hkra reng, hpajang, daw jau na lit rai nga ai.
3. Shawng na Hpung Labau hta na "Hpung Tau" ni a Sharaf
Lahta de tsun lai wa sai hte maren, mung ga htawn n rau bu nga ai Kasa ni hpe
madi shadaw na matu, kangka ai ni marai sanit hpe Kasa Laika 6: hta lata mara aya dang da ya masai. Dai ni hpe "Diakonos"- Hpung Tau ngu ai ga hkum nan gaw n lang da nga ai. Raitim, dai kaw madun da ai shanhte a bungli ni, arawn asam ni mahkra gaw "Hpung Tau" ni a lam - de a npawt nhpang a lam ni nan rai nga ai hpe gaw tak shut shara n nga nga ai. Ndai Kasa Laika gaw, Luka Laika hte CE 85 ning daram hta moi na Yesu a Kasa ni a prat htum wa magang nna Hkristan ningbaw hte masha ban ning nan galai wa ai aten e ka da nga ai.
"Diakonos"- Hpung Tau ngu ai mying hte nan hkrak re ai hku nna gaw kaga laika
ni (Rom 16:1; Hpilp. 1:1; I Tim 3:8-13) hkan mu lu nga ga ai. Grau azin ayang ka da ai I Tim 3:8-13 hpe yu ga nga yang, ndai laika gaw II Timohti hte Titu yan hte gumhpawn nna Pawlu a "Hpung Woi Laika ni"(Pastoral Epistles) ngu ai laika pang hta lawm nga ai. Ndai laika masum gaw Pawlu hpung woi nga ai Timohti hte Titu yan hpe shadum jahprang ai laika re nga tim kaja wa nga yang, Hpung a up hkang lam, n teng n man ai sara ni (false teachers) a lam hte kaga ni a matu kasi kamang tai ra ai lam ni hte seng ai laika ni re ai hta n-ga, "Pawlu a Laika ni" ngu nna Marcian wa (ca. 135-150 CE) mahkawng da ai laika ni hta mung n lawm re ai lam ni hpe yu yu yang, ndai kaw mu lu ai Hpung a up hkang lam, "episkopos"(Bishop)-Hpung Up (I Tim 3:1-7); "presbyteros" (Elder) - Hpung Salang -Hpung hpe up ai Salan, (I Tim 5:17-22); "Diakonos"(Deacon) Hpung Tau (I Tim 3:8-10, 2-13) ngu ai Hpung mu gun ni gaw Kasa ni a hpang na ban prat, Tsa ban 2 maga daw de hkrang ni she rai nga ai hpe masam yu lu nga ai. Ndai zawn Hpung Up; Hpung Salang; Hpung Tau nga tsang masum garan ai Hpung a up hkang hkrang gaw Yuda ni a dai aten dai aprat na Tara Jawng (Synagogue) hta Archi-synagogos ngu ai Tara Jawng Ningbaw, Gerousia ngu ai jawng up hkang salang ni hte Chazzan sh. Diakonos ngu ai karum kahtau nga nna tsang masum tawn nna up hkang ai lai len hpe hkan nga ai hpe mung mu chye lu nga ai.
4. "Hpung Tau" ni a Arawn Asam ni
(1) Sari rawng nna Chyoipra ai Wenyi hte(mungkan) hpaji byengya hkum ai jan/wa(Kasa 6:3)
(2) Shatep shingdi re ai: ga mashe n rawng ai; sabyi chyaru n lu lai ai hte; n seng ai amyat n marin ai jan/wa (I Tim 3:8).
(3) Makam masham a sung htum ai lam hpe san seng ai myit nsam hta machyu ai (I Tim 3:9).
(4) Shawng chyam dinglik yu, jep san yu ai hpang ram ging yang she lata mara akyu hpyi ap na (I Tim 3:10; Kasa 6:6).
(5) I Tim 3:11 hta na gunai/kaj - gunaikas ngu ai Greek Heleni ga hpe ndai kaw Hpung Tau jan ni sh. Num Hpung Tau ngu ga byan lu nga ai. Dai ni mung lahta de na arawn asam ni hte maren, shatep shingdi rai nna shatan n hkan (nlem ai) n re ai sha sadi sahka hte lam shagu hta kang ka sadi dung ai ni rai ra nga ai.
(6) Hpung tau ni gaw Yesu Hkristu Karai Kasang a nta dinghku kaba hpe daw jau ai ni re ai majaw, num langai-la langai sha lu ai wa/jan rai nhtawm, tinang a dinghku dum nta masha ni hpe atsawm sha up hkang lu ai jan/wa rai na - kasi ningli tai ra ai (I Tim 3:12).
5. Lata Mara Aya Dang ai lam
Law law hta na lata san la ai Stehpan hte manang ni marai sanit hpe lata mara aya dang ya ai lam hpe Kasa Laika 6:6 hta asan sha tsun da nga ai. Rai yang, shanhte gaw lahta de tsun nga ai "Diakonos"(Deacon) Hpung Tau ni rai ma ai ngu ading tawk madi madun da ai lam n nga ai majaw, Hpung tau ni hpe Hpung Up ni e zawn lata mara aya dang ra ai ngu tsun na yak nga ai. Ading tawk re ai sak se n mu lu tim makau kaw na kawai ai hku re ai sak se ni hpe gaw mu lu nga ai.
(1) Stehpan hte lata la hkrum ai ni marai sanit a arawn asam (Kasa 6:1-6) ni gaw I Tim 3:8- 13 hta madun da ai Hpung Tau ni lu ra ai arawn asam hte bung pre nga ai majaw, lata mara aya dang hkam la ai Stehpan hte manang ni gaw Hpung tau ni rai ang ai ngu tak sawn la lu nga ai. Bai nna, shanhte gun hpai ai lit ni mung I Tim 3: hta madun da ai Hpung Tau ni a bungli ni hte kadaw taw nga ai re.
(2) Kasa ni a hpang prat (post apostolic age) na laika ni hta Hpung Tau ni a lam grau nna dan leng ai hku mu lu nga ai. Hpung Kawa Hippolytus a "Apostolic Tradition" 9 hta lata mara aya dang hkam ai Hpung mu gun ni hta hti hkum 3 (1 - Hpung Up, 2 - Hpung up ai Salang ni) hta rai nga ai hpe adan aleng sha mu lu nga ai.
Hpung Tau ni a bungli gaw sa sak nawng ai alu ni hpe hta shinggyin zing da na hte, grau nna Poi Daw hte seng ai lam ni hpe lajang daw jau na lit rai nga ai. Dai hta n-ga matsan mayan ni hte machyi makaw masha ni a ra ai lam ni hpe seng ang ai Hpung Up ni hpe tsun shana nna sa du kawan karum ningtum rai let, Poi Daw nlu sha ai ni hpe sa lajang jaw na lit ni nga nga ai. Dai hta hpang daw de, Poi Daw aten e, seng ang ai Ja Chyum ga ni hti na lit ni du hkra lu nga ma ai.
Dai majaw, ndai moi de na Hkristan ni a hkan sa ai htung (tradition) hte lahta de sawk sagawn lai wa sai Kasa 6: hte I Tim 3 ni hpe madung dat ai hku rai jang, Hpung Tau ta mara aya dang ya ai lam gaw yawng a man e Chyoi pra ai bungli shatsam ai lam re ai majaw Chyum masa hte bung pre nga ai ngu lu nga ai. Buga jut shingnaw shagu hkan e gaw, Hpung Tau ni she si hkrung si htan, num hkung ran ma hkra (Hkalup hte Poi Daw hta lai nna) mahkra gu ji gu yang galaw taw nga ai majaw, Hpung Tau ni hpe lata mara aya dang ya nga ga ai re. Mare kaba de chyawm gaw, prat hta hkan nna lata mara ai lam n galaw nga ma ai.
6. Num Hpung Tau ni a lam
Hpung ning nan de mat wa ai aten kaw nna Nu Num ni gaw ahkyak ai shara kaw galoi mung atsap nang nga ma ai. Yesu Hkristu a prat na lam ni hpe yu yu yang mung Num ni a shang lawm gun hpai ai lam gaw kaba la nga ai. Num Hpung Tau ngu nna sawn la mai ai Chyum ga 2 hpe mu lu nga ai. Roma 16:1 hta, "Kenhkrea hpung na hpung tau rai nga ai anhte a kajan Hpobe" nga nna Kasa Pawlu ka da nga ai. Dai hta n-ga lahta de tsun lai wa sai hte maren I Tim 3:11 hta na gunai/kaj - gunaikas ngu ai hpe mung Hpung Tau jan/Num Hpung Tau ngu mai hti nga ai.
Dai hta grau nna 112 CE ning hta Bithynia Ginwang du Pliny the Younger Hkawseng Trajan wa hpe ka shana ai laika hta "Num Hpung Tau" ngu ai Hkristan num lahkawng hpe rim zingri ai lam rawng nga ai. Dai aten na kaga Hkristan laika ni hta Num Hpung Tau ni nga ai lam sak se law law nga nga ai sha n-ga shanhte a lak san bungli ni: (1) Num ni hpe hkalu hkam ya, nam man chya ra ai (2) maigan jan tai ai Hkristan num ni kaw shang kawan na hte (3) ma-chyi macaw ni hpe daw jau na hte shamai shatsai hkrum nna mai tsai hpang wa sai ni hpe kashin kamun ya zawn re ai bungli ni lawm nga ai. Dai re ai majaw, Num Hpung Tau ni a gun hpai lai wa sai bungli ni grai law ai hte ahkyak nga ai hpe mu lu nga ai.
Ga Dim:
Lahta de sawk sagawn da ai Chyum ga ni hpe azin ayang yu yu nna anhte a buga ka-htawng ning chyawng ni hte mare kaba hpung ni hta Hpung Tau dang ya mai, dang la mai nga ga ai rai.


text:
Sim sa lam hta shang tsap ya ai lam gaw mai kaja ai lam rai nga ai,Teng man ai hkam daga nga ai Mungdan ting sim sa nna lu ging ai ahkaw ahkang lu ai lam rai ra ai.Rai tim Face book Kachin news hkan gaw ndai hku mu mada nga ai.
Htoi Mai Sum Du Myen hte ASSK no 1 hkrum lu ai hpang ndai zawn ASSK hku na simsalm tang sahwng wa ai lam gaw myit yu hpa rai nga!ASSK wa hpe kam mai tim shi hta mung hpa nnga ai re majaw simsa lam dai gaw amahkam hkam daga lu na lam nau nnga ai,Myen hpyen du ni gaw NLD ning baw hte Amyu baw sang ni yawng hpe hpawn di nna gyam sat shamyit kau na lam sha rai na re,Hpa majaw nga yang Hpyen asuya gaw NLD hpe ana jaw jang shan hte tara jeyang sat hkrum na re hpe teng teng chye ai majaw ,yawng hpe hkalem ai lam rai na re.Sadi maja let nga ga. ndai link kaw bai hti yu ga.
10 hours ago ·
(1) Ndai shiga ni mung naw hti yu ga++click++အန်အယ်ဒီ ကတရားစွဲမှာမို့ အာဏာ မလွှဲတာလို့ဆို
(2) VOA kaw na shiga read more
(3) Irrawady News Read more


text:
Malaysia mungdan, Malacca kaw na deng (3) ram tsan ai Malim mare na Nawku jawng gaw lai wa sai tsaban ga ang hkup ram kaw na gaw gap da ai rai nga ai.
Malacca mare kaw shanu nga ai Mrs. Joana Sta. Maria mying ai hpaw mi a kasha langai mi gaw Malim kaw nga ai U Dang hpe sa tam la na lam masum ya tup yup mang mu lai wa sai. N nan daw gaw n dai yup mang hpe gadai mung kam ai lam, hkap la ai lam n nga ma ai rai tim jahkring hkring yup mang bai mu mu re ai majaw masha n kau mi gaw kaja ai namik kumla rai na lam myit wa ma ai. Dai majaw Kabu kaw shanu nga ai Portugal masha ni gaw Malim kaw nga ai U Dang hpe tam na matu zuphpawng galaw hpang wa ma ai.
A ten ladaw ni na mat wa ai rai tim U Dang hpe tam n mu, myit daw myit htum wa ma yang, dai makau kaw nga ai Malay myu sha langai mi gaw dai bum n tsa kaw Hkristan ni a U Dang kaja wa nga ai lam hpaw tsun wa ai. Dai majaw hpung masha ni gaw matut tam mat wa yang wup hte gaw da ai shara langai mi a n tsa kaw U Dang langai mi hpe mu tam la ma ai. U Dang dai hpe gadai mung hkra ai lam, sit kau ai lam n galaw gwi ma ai. Karai Kasang ra sharawng ai shara rai na re ngu hkam la let, dai shara kaw na nam maling ni hpe hkyen shatsai nna Malacca Alor Gajah lam kaba de du hkra hkyen baw mat wa ma ai.
Dai shiga gaw Malacca mare ting chyam bra mat wa ai majaw mare masha ni law law wa dai U Dang hpe sa du nawku hkungga jaw ma ai. Kabu mare kaw shanu nga ai Portugal masha ni gaw grau kaba ai U Dang hpe la sa wa nna shanhte mu tam la ai U Dang kaji a n tsa Nawku tawn galaw nna dai n tsa kaw htingnu gap nna tawn da ma ai.
Sadu Nawku ai hpung masha ni kawn alu ja gumhpraw ni bang wa ai majaw dai shara kaw Nawku jawng kaji langai mi gap da lu ma ai. Dai Nawku jawng hpe Sta. Cruz ngu shamying da lai wa masai.
N dai mu tam la ai U Dang kaji gaw Dutch myu sha ni naw up hkang ai ten makam masham n hkap la, zingri zingrat ai majaw hpung masha ni gaw n dai U Dang hpe lang nna nam lai kata hkan nawku lai wa ai kawn ngam kau da ai re lam chye lu ai. N dai Nawku jawng kaw namik kum la ni mung madun lai wa sai lam hkum nan mu hkrum lai wa sai Malim mare na asak (71) ning re Mr. A.G Lopez gaw 1993 ning hta hpaw tsun sak se hkam lai wa sai.
Shi sak se hkam lai wa ai hta n dai Nawku jawng hta U Dang mung la ai ladu hkrum poi galaw na hkyen nga yang bat kru ya shana yup tung (11:30) ram hta nawku jawn kaw amu galaw ai Kia Onn gaw shi sara Joanes Barnabas hpe shaga nna htoi tu gabrim tsawm ai wan shanan langai gaw Our Lady Of Guadalupe nawku jawng kawn Sta. Cruz nawku jawng maga de sit sa wa ai hpe madun ai. Laklai htoi tsawm ai wan shanan hpe du sa ai hpung masha ni yawng pra pra nan mu lu lai wa ma ai. Nawku jawng de ni wa ai shaloi Nu Maria hpe lamu kasa ni shinggrup nna U Dang tawn da ai shara de sit sa wa ai hpe nawku jawng kata na hpung masha ni yawng mu lu lai wa sai lam, hpung masha ni gaw hkrit gajawng nna kyu hpyi, Rosary hti ngai lam, yup tung ram rai yang hpung masha Nu Maria Litany tsun htum ai hte Nawku jawng kata na wan shadaw gaw tsawm ra na hkra si mat nna, gade n na yang a gajawng sha bai htoi tu wa ai lam, n dai wan shadaw a htoi tu ai lam gaw laga ten na hte n bung ai sha alak mi htoi tu nna Nawku jawng kata ting a san rai mat wa ai lam, tsawm ra na hkra n dai zawn htoi tu nga na shawoi na hte maren bai rai mat wa sai lam, n dai wan shadaw a kaw na pru ai manam pyaw la ai sama mung nawku jawng ting tsawm ra na hkra manam pyaw taw wa sai lam ni tsun sak se hkam lai wa sai.
K. NAW NAW


text:
Manga yunglat hte slam dat nngai
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Monday, April 27, 2009
Jinghpaw Wunpawng Ningbaw ni Malaysiancare group hte hkrum jahta ai lam
Saturday, April 25, 2009
May 1 day kaw nna Tsep kawp UNHCR lekmat njaw sana
Thursday, April 16, 2009
Rim hkrum ai ni hte UNHCR
Saturday, April 11, 2009
A Lisu Man Who Suvived from a gun shot
Thursday, April 9, 2009
Two Lisu families are moving out to The U.S.A
Friday, April 3, 2009
Malaysia Jinghpaw wunpawng shiga gadun myi
A.Mung kan mung dan shagu hta sut masa yakhkak ai majaw magam bungli nlu ai masha law wa sai.
B.UNHCR a matsan tsinyam hkap la ai de myit mada let sadu ai ni mung myit mada shara nau nnga ai zawn rai taw nga ai,
C.Mungdan asu ya kawn nna mung maigan masha ni hpe rim ai lam grau grau galaw wa sai.
A.1)Malaysia du JWP myusha ni ya ten Malaysia e bungli nlu ai masha ram ram law wa ai hpe mu lu ai.Nkau myi rai jang bung li Kaja lu nga ning len Balik ni hkan rim hkrit tsang ra ai majaw bungli kaw na hkring sa kau ra ai.nkau myi rai jang nnan du ai kaw na shata 8,9 lananing myi du hkra bungli tam hkawm tim galaw na bungli nmu rai nga ai,Nkau myi rai jang Bungli madu ni sut masa n kaja mat na bungli masha shayawm kau ai kaw jahkring kau hkrum ai.Nkau myi rai jang jak rung, lusha seng Compny zawn re pat mat yang dai kaw galaw ai ni yawng gaw bungli hkring kau ra nga ai.Nkau myi bai rai yang bungli ten galu galaw tim shabrai nlu ai ni,shabrai shata shagu nlu jaw ai zawn re ni hkam sha nga ma ai lam chye lu ai.
Magam bung nli nlu ai hte gaw gumhpraw nlu sai,gum hpraw nlu yang gaw luna sha na,nga na hkawm sa hkawm wa shabrai nlu sai,nga yak wa sai,hkoi sha htet sha nna nga ra ai madang de du sai,Hkoisha htet sha na nnga ai ni matu gaw myit yu sanu???
B.1) UNHCR hte seng nna mung seng ang ai ning baw ni hpe san yu yang ,ya kade nna jang gaw UN de na ni matsan dum ai lam nga na ma ai,Raitim galoi ten hta UN sajaw na lam gaw nchye ga ai nga tsun nga ma ai,Bai nna UN ni sajaw tim shawoi na ladat hte shai mat wa sana re lam chye lu ai.Gashadawn moi shawng de UN jaw yang seng ang ai ning baw ni hpe jahpan chyarang,bungli yawng ap nna dai seng ang ai ning baw ni jaw dat ai jahpan hpe sha UN ni matut nna lit la mat wa ai lam nga ai,Rai tim ya gaw UN ni shan hte ra ai ni hpe sha lata shaw la nna,Gara ginra kaw shawng UN jaw na lam mung UN shan hte sha masat la mat wa na masa re.
Bai nna shawoi shaning e gaw ndai ten shagu UN ni jahpan hta la sai ni hpe UN masat jaw ai ten re,Rai tim daining gaw yadu hkra katsi katsang she rai taw nga sai,UN rung kaw Bung li galaw ai ni hpe san yu yang Hpunau Ruhing ja( Rahkai gala ) ni hpe grau nna Un lekmat jaw ya ra mat ai majaw ngam ai ni hpe nau lit la nlu mat wa ai lam chye lu ai.
C.1) Ndai mungdan asuya ni mung mungdan sut gan n gun kya ai hte hpawn lam amyu myu hku nna ,magan Masha shajan nau law sai nga nna maigan masha hkan rim nga ma ai.Rim ai lam mung lam amyumyu she rai wa nga ai.moi shawng de hkrit ra ai ni gaw Balik sha re.yagaw RELA ,IMIGRATION,DKBL dai ni sha n-ga hpa UNIFORM mung nbu hpun ai ni mung maigan masha tara nshang ni hpe rim na lam tsun nga ma ai.
Tara shang passport lang ai myirai tim bungli nlu ai wam wam damdam re ni hpe mung rim nna Nbungli pa de lang ta sa kau kau re lam ni nga ai lam chye lu ai.
C.2) Nang hpam Tsilu ai (Drug)ni mung law law rai wa nga ai lam chye lu ai,bai nna shayi sha ni Disco,Karaoke,pub hkan galaw nna rim hkrum re lam ni mung nga ai.PR call girls galaw nna rim hkrum ai lam ni mung nga ai hku re.
Wednesday, April 1, 2009
MYEN ASU YA HPE NKAM AI ( LAKSAN DAW -C-)
Hpa majaw nga yang (sanha gu-naw anandaw) ngu ai nga ai. Dai hpe katut na hpe mung ngai nachying tsang nngai. Bai langai mi ngai tawng ban let lajin mayu ai gaw, ya na zawn Hp.S.P.L.ga garan ai lam hta anhte zawn Hp.S.P.L. hpung masha nre ai ni wa hpa majaw lawm ra a ni? ngu ai manghkang hpe mungdan wunji juk gawe maumwi dadun kadaw hpe ra ai masha re ai rai nna ngai gaw maumwi kadun langai mi hte lajin mayu nngai.
Ndai maumwi gaw, kalang mi na kahtawng langai mi hta kahtawng agyi langai mi nga ai. Dai agyi wa si mat wa ai. Dai shaloi agyi wa kaw kasha ni law law nga ai. Dai kasha ni hta kaba htum rai nga ai kahpu kaba hpe agyi bai dan nna dai kahtawng hpe uphkang ai. Dai zawn uphkang ai hta kahpu kaba rai nga ai agyi wa gaw uphkang ai na wa ai shaloi, shi gaw ahkang aya hpe grai lang wa ai. Dai zawn ahkang aya hpe law law lang wa ai aten hta shi a kanau ni rai nga ai masha ni gaw chyahkring hkring sha dinglun ma ai. Kahpu kaba galaw ai shut ai, ndai nkaja ai ndai hpe ndai hku galaw yang kaja ai nga nna kanau ni gaw chyahkring hkring sha dinglun ai. Shaloi agyi galaw ai kahpu kaba gaw kanau ni hpe “nanhte gaw ngai hpe nhkungga ai re” nga nna nta kaw na gawt shapraw kau dat ai.
Dai zawn nta kaw na gawt shapraw kau nhtawm dai nta hta lagut, nhkru nkaja ai masha, laka kunle ni hpe shaga bang nna kahtawng hpe uphkang ai. Dai zawn uphkang ai shaloi makau na kahtawng masha ni gaw nkam hkam ma ai. Ndai nta a manghkang gaw kahpu kanau shada hka ai manghkang kahtawng hten na masa hpe myit sumru yu nna, kahtawng masha ni gaw nta kaw na gawt kau hkrum ai kanau ni hpang maga de nna tara ai hku agyi wa hpe aya kaw nna jahkrat kau nhtawm, kanau ni hta na nambat lahkawng ngu na kahpu wa hpe agyi ayta dang nna kahtawng hpe ngwi pyaw simsa ai hku bai uphkang ai da.
Ndai maumwi kadun hpe ngai na yu nngai.
Hkawp ningbaw wa, mungdan wunji juk U Nu gaw mungdan a ningbaw kaba ni rai nga ai Bojuk Aung San hte rau kaga ningbaw kaba ni gaw gap tawn ai mungchying sha ni a myit hkrum kahkyin gumdin ai lam hpe jahten sharun nga sai ngu nna ngai kam nngai. Ndai hpe gashawn ai amat wa mung galu galang tsun mat wa sai re. Kalang lai mat wa sai 10 ning laman hta anhte hkam sha lai wa sai lam ni hpe ngai garai ntang madun yang ya hkyak hkyak byin nga ai lam hpe tang madun mayu nngai.
Dai gaw, Hp.S.P.L ga garan ai lam gaw gashawn ai amat wa tang madun lai wa sai hte maren, Hp.S.P.L. hpung kata e hpung a Dimodresi lai ladat hte maren hparan yang kaja ai. Ndai zawn re lam hpe hparan na matu gaw ningbaw galaw ai wa kaw lit nga ai. Dai hku nhparan ai sha Paliman kata de la shang wa ai majaw dai ni hpa byin nga a ni? Hp.S.P.L mung ga garan ai, P.M.Ny.T. mung ga garan ai, Jinghpaw Wunpawng mung garan ai, Sam mung ga garan ai, Hkang mung ga garan ai, Kayin mung ga garan ai. N-ga garan ai gaw Kayah sha ngam ai nhten. Dai hku nga yang mahkra ga garan nna, mungdaw, ginwang, mare ninghtawn hku hkan nna mung ga garan ai.
Hkawp ningbaw wa, ndai zawn ga je nna mungdan ting ga garan ai. Mungdaw ni mung ga garan ai. Amyu sha hpan ni mung ga garan ma ai. Hpang jahtum nta dinghku ni hta mung ga garan ma ai. Maduwa gaw Nu-Tin, madujan gaw Swe-Nyein, shat pyi rau nlu sha ai prat de du ai nta dinghku ni mung nga ai lam na lu ai. Ndai zawn mungdan e ga je ai lam byin ai gaw mungdan a tsaw dik ai shara e nga ai wa, mungdan a ahkang aya hpe zing la tawn ai asuya hpung kata e tsaw dik ai shara hta nga nga ai masha wa hta nambat langai lit nga ai. Shi gaw ndai hpe n hparan lu ai majaw daini ndai zawn ga garan ai re ngu nna mu nngai.
Bai langai gaw, anhte shanglaw lu hpang ai aten hta, nlaw ai masha ni gaw Sam hpe yu yu, Jinghpaw Wunpawng hpe yu yu, Kayah hpe yu yu, Hkang hpe yu yu, nachying myit hkrum kahkyn gum din ma ai.
Dai zawn shanglawt lu hpang ai aten hta anhte gaw ram ram myit hkrum kahkyin gumdin ga ai. Dai zawn mung dw ni myit hkrum kahkyin gumdin nga ai hpe mungdan wunji juk U Nu gaw jahten sharun kau ai ngu ngai dai hku sha mu nngai. Hpa majaw i? mungdaw ni gaw shi mungdaw hku hkan nna lata shalun ai Paliman amat ni hte hpaw tawn ai kongsi ni nga ai. Shi mungdaw hku hkan nna kongsi ni gaw Paliman htung lai hte maren hpaw nhtan tawn ai kongsi ni sha re.
Bai nna dai kongsi a ra sharawng ai hte maren mungdaw langai mi ting a gam maka hpe hpajang lu ai ahkang aya hpe hpring tup asung jashawn na ahkaw ahkang nnga ai ngu nna mu nngai. Hpa majaw nga yang, 1952 ning ralata poi ngut ai hpang mungdaw ni langai hte langai hta Paliman amat ni, kongsi amat ni lata shalun hkrum ma ai. Dai zawn masha hpung ni hta sawn dat yu ai shaloi, hpung langai ngai hta Paliman amat, kongsi amat law law nga ai mung nga ai. Nkau mi gaw kachyi mi sha lu ai. Tinang mungdaw hta Paliman amat law htum lu ai hpung hpe asuya hpaw na ahkang aya asung jashawn lu ai mungdaw e nga ai Hp.S.P.L amat ni hpe shi ra sharawng ai masha ni hpe (me) jaw ra ai ngu aming jaw ai majaw Hp.S.P.L. amat ni gaw tinang ra ai hpe madi shadaw na ahkang nlu nna mung daw ni a Dimokresi, mungdaw kongsi ni a Dimokresi ni gaw dai kaw hten htum mat nga ai.
Jinghpaw mungdaw hpe mung dai hte maren galaw lai wa sai. Maga mi de n-gun jaw, wora maga de mung myit sharawt ya. Wunji juk hpe sa deng ai shaloi shi gaw yawng myit hkrum mu, nanhte yawng hpe ngai tsaw ra ai, nanhte yawng hpe ngai ra ai, dai hku tsun ai. Rai timung, shi gaw maga mi hku nna marai langai hpe lama mi ngu nna myit sharawt ya, shada nhtuk hkat nga ai kaw grau nhtuk hkat hkra, myit nhkrum nga ai kaw grau myit nhkrum hkra galaw ai.
Dan leng dik ai gaw gara kaw rai ta nga yang, Hkang laklai mungdaw a wunji aya dang ai kaw grai dan leng lai wa sai. Hkang laklai mungdaw gaw dai aten hta Hp.S.P.L. nre. Hkang Congress ngu ai hpung gaw marai 10 lu ai. Bai Captain Mang Tung Nung ni a hpung gaw marai 2 lu ai. Dai shaloi Hkang wunji dang ai hta Hkang Congress hpung gaw shanhte Hkang Congress hpung hta ningbaw rai nga ai, ya na Hkang wunji U Za Re Lian hpe dang na matu yaw shada tawn ai. Rai tim mungdan wunji juk gaw Hkang wunji dang na wa gaw shi kam ai wa rai rea ai. Dai majaw shi ra ai wa rai ra ai nga nna Captain Mang Tung Nung hpe dang na nga nna tsun ai. Amat 10 lu ai Hkang Congress hpung gaw dai hpe nachying nkam hkam ai. Wunji juk U Nu gaw hpa bai kahtap galaw ai i? nga yang, Hkang Congress hpung marai 10 hta na gang di la nna U Shein Htang hpe wunji dang na matu jahka la ai. Jahpai ai lam gaw U Za Re Lian gaw asak naw kaji ai, dinghku mung grai nshang ai. U Shein Htang gaw asak mung kaba sai, bungli galaw ai shaning mung law sai nga nna, dai hku ga garan ai. Dai majaw Hkang mung lahkawng brang rai mat ai. Ndai ni gaw sakse ni re.
Hkawp ningbaw wa, ndai gaw dan leng nga ai. Wunji juk U Nu gaw mungdan a wunji juk mung re, Hp.S.P.L.hpung a ningbaw mung re. Dai majaw shi gaw wunji dang ai hta shi a ahkang aya ahkyak madung rai nga ai. Shi ra ai hku byin nga ai. Dai hte maren Hkang hpe mung dai hku galaw ai. Kayin hpe mung dai hku sha galaw ai. Kayin mungdaw gaw 1954 ning June shata praw 1 ya shani byin wa ai. Dai zawn byin pru wa ai hpang e Kayin mungdaw kaw na lata shalun ai amat, Kayin mungdaw mung shawa a ra sharawng ai hte maren lata la hkrum ai amat ni hta na Kayin mungdaw ningbaw hte Kayin mungdaw wunji ndang ai sha, mung madung kaw na lata la hkrum ai dat kasa ni hta na shi ra ai masha hpe dang ai. Dai mung Kayin hpe sai garan ai lam re.
Bai nna mungdaw nlaw ai masha ni hpe ayai aya ga garan mat hkra maga mi de amyu mi di nna myit sharawt ai majaw anhte kaw mung grau ga garan ai hta ga garan, grau nna myit nhkrum ai hta grau nhkrum re ai lam ni hpe tang madun nga ai re.
Hkawp ningbaw wa, ndai zawn mungchying sha ni a myit hkrum kahkyin gumdin ai lam hpe wunji juk U Nu gaw jahten sharun ngut ai hpang mungdan hta madun tsawm na matu hpa galaw a ni? nga yang Mungchying sha myit hkrum kahkyin gumdin wunji dap nga nna ahkri ahkrai tam myit shapraw la nna dap langai mi gyin shapraw nhtawm, shi dawhkrawng rai nga ai amat langai mi hpe dai dap e wunji dang tawn ai. Dai wunji dap gaw daini du hkra hpa amu mung nlu galaw ai hpe anhte mu ga ai. Lama dai wunji dap gaw mungchying sha ni a myit hkrum kahkyin gumdin ai lam hpe galaw ai rai yang daini ndai Rapdaw e marai kade hpe kahkyin gumdin lu sai ngu ai hpe jahpan hte tang madun shangun mayu ai. Anhte mu ai gaw numsha langai hpe kahkyin la lu ai sha re.Dai mung dap wunji wa e madu zing la kau ai nga nna na na ai.(Lahpawk nsen ni)
Hkawp ningbaw wa, mungchying sha nlaw ai masha ni myit nhkrum hkra garan ai lam hta ya ga rawt shaga ai Sama Duwa Sinwa Nawng gaw wunji juk U Nu a hkra lata lahpum nambat 1 re. (Lahpawk nsen ni)
Bai langai mi gaw, anhte ndai zawn myit nhkrum ai shaloi, langai hte langai, maga mi hte maga mi, ga law ai hpe anhte gaw lang hte lang mungdan wunji juk U Nu hpe tang madun tsun dan yu ga ai. Shaloi myi sha tsun sai hte maren, “nanhte yawng hpe ngai tsaw ra ai, nanhte yawng kadai hpe mung nju ndawng ai myit nrawng nngai” nga nna ndai ga ni hpe sha tsun ai.
Bai nna ga langai gaw, “ngai gaw sai garan ai lai hte kadai hpe mung n uphkang ai” nga nna shi n-gup kaw nna ayan tsun ai. Rai timung, U Nu gaw ya sha ngai tang madun sai hte maren, tsun ai myu mi galaw ai myu miu, re ai hpe anhte mu ga ai. Kaja wa anhte yawng hpe tsaw ra a ni? ngu yu yang, yawng hpe kaja wa ntsaw ra ai. Dai hpe anhte sakse tang madun na.
Hkawp ningbaw wa, amat wa atsawm sha madat yang chye lu na re. Shawng de ningbaw ai mung wunji juk U Nu sha re. Ya ningbaw ai mung wunji juk U Nu sha re. Dai rai nna wunji juk U Nu shawng e galaw ai, ya galaw ai hte htawm hpang e galaw na maren sha rai na re majaw “nkam ai” ngu ai gashawn hpe tau ai re.
Hkawp ningbaw wa, ya mung kumshu sun nga ai. Kade mung n hprawng ai. Dai hku galaw ya tawn da ai. Dai rai yang mai sai, anhte yawng gaw htawm de anhte wunji kaw nna aya hkrat mat ai shaloi kumshu sun laingai hpra lu na re ngu nna grai myit mada ai. Raitim, 1956 ning ralata poi kaba hta Duwa Zau Lawn gaw mungdaw ningbaw kaw nna hkrat mat ai shaloi kumshu sun mung njaw ai. Dai ni ku hkra hpa mung n galaw ya ai. Dai hpe yu nna yawng chye lu nga ai.
Hkawp ningbaw wa, dai rai yang mungdan wunji juk U Nu gaw anhte nlaw ai bum masha yawng hpe tsaw ra ai, hkau ai, myit hkrum mu nga ai ga gaw shi tsun ai ga hte galaw ai amu gaw nbung pre ai majaw, ndai kaw mung anhte gaw nkam lu nga ai.
Bai langai mi ngai tang madun mayu ai gaw, mungdan wunji juk U Nu gaw Gawda ai
Ga shawn ai amat wa mung dai hpe kachyi mi tsun mat wa sai. Dai hpe ngai hkum tsup hkra tang madun mayu nngai.1957 ning march shata 7 ya shani, ndai Mungmasha Rapdaw hta praw 4 ya shani tsun mat wa ai mungga hpe dinglun ai ga ai ni hpe mungdan wunji juk hku nna bai htai ai shaloi, “mungdaw jaw ai nkaja ai, mungdaw ngu ai ngai jaw mayu nna jaw ai nre” nga nna shi nan adan sha ndai Mungmasha Rapdaw e mungga tsun lai wa sai. Dai rai yang ndai lam hpe hkawp ningbaw wa ahkang jaw na nga yang ngai loi mi tang madun mayu ai.
Hkawp ningbaw wa, ahkang jaw ai hte maren mungdan wunji juk U Nu gaw ndai Rapdaw e tsun ai ga hpe ngai loi mi hti dan na nngai, “Anhte kaw nna ya Rakhaing mungdaw hpe U Hla Tun Phyu ni hte nye a jinghku ni rai nga ai amat U Kyaw Min ni a hpung ni ra ai Rakhaing mung hpe mungdaw hku nna anhte njaw na ngu ai gaw Rakhaing amyu masha ni hpe nju nna nre ngu ai hpe shawng nnan lajin mayu nngai. Hpa majaw nga yang anhte teng sha tsun na nga yang, mungdaw ngu ai gaw kaja ai nre. Mungdaw hpe shawng nnan anhte gaw Mungdan Gawgap Rapdaw hta Sam mungdaw, Jinghpaw mungdaw, Kayah mungdaw ngu ai mungdaw ni hpe jaw ai shaloi na nye a mungga hpe bai yu mu, Ndai zawn mungdaw ni hpe jaw ra ai gaw anhte ra sharawng la nna jaw ai nre, “nga nna tsun ai shaloi Nyaung Shwe Maha Devi, Sam mung maga na amat wa nan dai lam hpe bai htai ai. Ndai ga gaw Rapdaw ka-matsing hta mung rawng nga ai. Ndai kaw kalang mi, mungdaw jaw ai nkaja ai, mungdaw hpe jaw mayu nna jaw ai nre nga nna mungdan wunji juk nan adan aleng hpaw tsun lai wa sai.
Bai kalang mi, dai ning hta sha, 1958 ning April shata praw 8 ya shani, Maw Lamyaing mare e galaw ai Mun Htunghking Zuphpawng kaba hta, Ya manya Mun Amyu Masha Hpung kaw nna shagrau sha-a ai hpalap lu poi hta mung shi gaw dai ga hpe sha bai kahtap tsun ai. Dai kaw tsun ai ga gaw anhte mungdaw ni a matu grau nkaja ai. Gara hku grau nkaja a ni? nga yang, mungdaw ngu ai gaw nta shingdu na shatgawk hte bung ai nga nna dai hku nan shi tsun ai. Dai majaw ndai lam lahkawng gaw mungdan wunji juk gaw Rapdaw kat e mung, shinggan e mung, mungdaw jaw ai nkaja ai, mungdaw hpe jaw mayu nna jaw ai nre nga nna shi nan adan aleng tsun sai. Bai nna ndai mungdaw ni hpe nhten hten hkra, mungdaw ni myit nhten hten hkra, mungdaw ni myit n-gun n yaw yaw hkra mungdan wunji juk gaw shi nan hpaji daw nna tsun lai wa sai.
Dai gaw galoi i? nga yang, 1957 ning June shata praw 3 ya shani zuphpawng ai (cabinet) e, mungdan wunji juk gaw mungdaw ningbaw ni hpe, “nanhte kaw nga nna aming jaw ai. Dai kaw anhte mungdaw ningbaw ni gaw kalangta hpa bai ntsun lu hkra rai mat ai. Dai shaloi Sam mungdaw ningbaw Sao Hkun Cho gaw, “anhte naw myit yu na ahkang jaw rit” ngu tsun jang, “mai sai myit yu mu” nga nna bai tsun ai. Shing rai June shata praw 6 ya shani mungdaw ningbaw ni zuphawng nna Sam mungdaw ningbaw Sao Hkun Cho hpe lawu na hte maren tsun shangun ga ai:
“Wunji juk U Nu dai hku tsun ai nkaja ai. Ya mungdaw ni hta dai lam ganan mat wa sai. Mungdaw dat kasa ni mung, mungdaw shawa masha mung, dai lam hpe na yang nkaja ai. Dai majaw dai lam hpe bai gram na matu sa tsun su,” ngu nna anhte gaw Sam mungdaw ningbaw Sao Khun Cho hpe shangun dat ga ai. Anhte mahtai bai lu ai gaw,” e, nanhte nra yang laning mi gaw dai hku naw rai u ga. Du na ra ai shaning hta ndai lam dawdan mu, “ nga nna aming jahkrat ai. Dai hte maren nga yang ya 1958-59 ning sut gumhpraw shaning kaw nna mungdaw ni a sut gumhpraw ahkang aya hpe dawm kau
Ndai sut gumhpraw lam hpe jum nna mungdaw ni hpe uphkang, kongsi mung, kongsi mung ndai sut gumhpraw ahkang aya hpe hparan ya na matu hpaw da ai tara shang ai hpung,
Hkawp ningbaw wa ahkang jaw ai hte maren, ngai ga hpungdim


text:
Laimat wa sai ten ni hta gaw Myen masha,Myen du ni jinghpaw mung daw de hpyen magam gun sha ang hkrum na matu shan hte a seng ang ai ning baw lapau ni hpe mayun gumhpraw lawlaw jaw nna jinghpaw mung de sha ang la la re lam yawng chye hte maren rai nga ai.Ja lung seng Manu dan ai gum hpraw chyai gin ra de maw lu maw sha,sha gyeng lu shagyeng sha,gyam lu gyam sha,masu magaw hkalem sha,lagu lagut sha,mya lu mya sha na matu jinghpaw mung de lung wa ai myen banau ni rai nga ma ai,
E ya chyawm gaw prat bai galai wa nga malu ai.
Jing hpaw mung daw de hpyen magam gun n sha ang na matu shan hte a baw lapau ni hpe Mayun kum hpa jaw ,hkrap ngu hkrap ngoi hte tawng ban ai lam shiga bai na lu ai.
Shawng lam de sa ra ai myen hpyen la ni mung nkam sa ai majaw shan hte a ning baw ni hpe gum lau ai ni mung nga ai lam soi sam chye lu ai.
Jinghpaw Wunpawng myusha ni hpe Karai Kasang gaw lamu kasa dat nna nan Garum taw nga sai re.Myu sha ni e Yawng myit hkrum let Myu Mungdan lawt lu hkra Lahkrip rara da king dalang shakut nga ga.Myit kaji na lam hpa nnga ai.
HKA LA YA (37) KAW BAWM KAPAW ( BOMB EXPLODED IN BURMESE ARMY)
August (4) ya, mana de Myitkyina kaw dung ai myen Hka La Ya (37) kata bawm (5) lang kapaw ai lam buga masha ni kawn shiga jaw wa ai. Hpa baw majaw kapaw nna gade hkala ai lam hpe gaw rai n chye lu shi ai, matut sagawn nga ai.
Bombs were exploded five times in Burmese infantry No. 37 stationed in Myitkyina, said locals. The reasons for why the explosion happened in the very Burmese army is not yet known. More news regarding this matter will be updated.


text:
时间:2016-08-14 23:11:37
Ka ai:Myi Tung HTang Lat
Myit masin hpe dip lu ai wa,
Ru-hka yak hkak mang hkang nhkrum chye ai!
Ding hpring myit marai hte lit hkam lu ai wa,
Hkamja wunli tut nong lu nga na re!
Gabu gara let nga pra chye ai wa,
Shi asak galu magut gu nga lu ai!
Galoi mung shamu shamot zet ai wa,
Hkam ja hkum hkrang hpe lu la nga na!
Sharin achyin hka-ja kam ai wa go,
Hpa ji hpa rat hkum zup chyalu re!
Yon hkyen myit hpe shalan chye jang,
Hkum hkrang a n-gun tsi mai tai nga ai!
Nsim nsa shakut chye ai wa she,
Nto nma ja sut gan hpring zup ai!
Tsora woi-ni hpring zup yang,
Akun ding hku ngui pyo ai!
Ding hpring tsora myit rong ai wa go,
Galoi mung mano manang nto ai da lo!